Nazisterne ville hurtigt til Lolland - nu sejler et stort stykke danmarkshistorie bort | TV2 ØST\nDSB vil ikke længere sende tog ombord på færgerne mellem Rødbyhavn og Puttgarden. Dermed sættes der punktum for 147 års sejlads med tog i dansk farvand.\nDen danske trafikminister Gunnar Larsen ankom søndag den 14. september 1941 sammen med flere tyske nazi-officerer til Rødbyhavn, hvor Dannebrog blafrede på det vindblæste Lolland side om side med naziflag.\nquote Ruten fik en enorm betydning\nHans Christian Bentsen, historisk konsulent på Sydlollands Lokalhistoriske Arkiv og tidligere grænsetolder i Rødbyhavn\nNazisterne havde året forinden besat landet, og nu ønskede besættelsesmagten at genoplive de gamle planer om en hurtigere forbindelse mellem de to lande over Østersøen.\nDrømmen om en transportrute mellem København og Hamborg, som skulle krydse havet, var blevet født for flere hundrede år siden og døbt Fugleflugtslinjen.\nDanmarks trafikminister, Gunnar Larsen, ankom søndag den 14. september 1941 til Rødbyhavn sammen med tyske officerer for at tage første spadestik på dansk side til den store anlægsprojekt. Foto: Ritzau Scanpix\nNu skulle den realiseres med en færgeforbindelse, der kunne transportere togvogne og biltrafik. Det ville gøre det lettere for den tyske hær at rykke rundt på sine tropper under Anden Verdenskrig.\nDen sidste togfærge i Danmark\nLørdag aften 14. december 2019 sejler et stort stykke danmarkshistorie for sidste gang.\nHer bliver der sat et punktum for 147 års sejlads med tog i dansk farvand, når DSB’s EuroCity-tog 39 sejler med Scandlines’ færge Prinsesse Benedikte fra Puttgarden til Rødbyhavn og ruller ind på perronen klokken 20.13 på Lolland.\nDen første danske jernbanefærgeoverfart blev oprettet i 1872 over Lillebælt, og der har været cirka 15 jernbanefærgeoverfarter i Danmark. Med den sidste togoverfart mellem Lolland og Femern lørdag den 14. sejler en æra bort.\nHer ses Dannebrog og Hagekors-flaget side om side i Rødbyhavn søndag den 14. september 1941. Foto: Ritzau Scanpix\nDSB har besluttet at flytte togtrafikken fra Østersøen til Storebælt, fordi der de næste cirka ti år og frem til åbningen af den faste Femern Bælt-forbindelse kommer til at være massivt sporarbejde på Sydsjælland, Lolland-Falster og i Slesvig-Holsten.\nDerfor kører togene fra søndag den 15. december, hvor DSB’s nye køreplan træder i kraft, mellem København og Hamborg i stedet via den danske grænseby Padborg i Sønderjylland.\nSpaden knækkede under første spadestik\nDet var kongen Christian den 1., som i år 1454 fødte tankerne om Fugleflugtslinjen mellem København og Hamborg.\nquote Da besættelsen kom i 1940, var Tyskland meget interesseret i at skabe en tættere forbindelse mellem de to nationer\nSteen Ousager, direktør for Dansk Jernbanemuseum\nKongen ønskede at forkorte rejsen mellem de to store handelsbyer og etablere færgesejlads mellem Lolland og Femern. På den måde kunne man undgå den lange rejse over Fyn og Jylland.\nMen først mere end 400 år senere blev drømmene konkrete.\nUdsigt over forbindelsessporet fra Rødbyhavn Stations havnebane til den kommende Rødby Færge Station. I baggrunden ses Rødbyhavn by. Billedet stammer fra 1960. Foto: Dansk Jernbanemuseum\nDen tyske civilingeniør Gustav Kröhnke fremlagde i 1863 planer om en direkte jernbaneforbindelse mellem København og Hamborg med en færgeoverfart på Femern Bælt.\nMen krigen året efter i 1864 stoppede planerne om at etablere en fast færgeoverfart mellem Rødbyhavn og Puttgarden.\nUdsigt mod vest mod Rødbyhavn fra et punkt omtrent hvor den nuværende Færgevej på en lang viadukt er ført over den nordlige ende af sporterrænet på Rødby Færge Station. Billedet stammer fra 1960. Foto: Dansk Jernbanemuseum\nOp gennem 1920erne blev automobilen mere udbredt som transportmiddel, og behovet for en fast overfart mellem Danmark og Tyskland voksede.\nSå da Storstrømsbroen mellem Masnedø og Falster åbnede for jernbane- og biltrafik den 26. september 1937, var næste naturlige skridt at begynde byggeriet af en færgehavn i Rødbyhavn.\nGravearbejde på Fugleflugtslinjen på Lolland. Foto: Knud Melsen\n- Fugleflugtslinjen havde ligget i dvale, indtil især Tyskland i slutningen af 1930erne talte om at genoplive projektet. Da besættelsen kom i 1940, var Tyskland meget interesseret i at skabe en tættere forbindelse mellem de to nationer, fortæller Steen Ousager, direktør for Dansk Jernbanemuseum.\nDerfor underskrev den daværende danske trafikminister, Gunnar Larsen, i 1941 en dansk-tysk aftale om en jernbane- og automobilforbindelse over Femern Bælt.\nDanmarks trafikminister Gunnar Larsen (anden fra højre) ankom den 14. september 1941 til Rødbyhavn sammen med tyske nazi-officerer. Han knækkede spaden, da han tog andet spadestik til Fugleflugtslinjen i Rødbyhavn. Første spadestik var tidligere på dagen taget på Femern i Tyskland. Foto: Ritzau Scanpix\nGunnar Larsen stak samme år under stor bevågenhed fra lokalbefolkningen spaden i den lollandske ler for at markere begyndelsen på etableringen af Fugleflugtslinjen på den danske side.\nDet var første spadestik på dansk side. Tidligere på dagen var første spadestik til anlægsprojektet taget på den tyske ø Femern.\nArbejdet på Fugleflugtslinjen igangsættes med en festlig markering søndag den 14. september 1941. En gruppe danske arbejdere ser på i periferien af festlighederne. Foto: Ritzau Scanpix\n- Projektet havde stor betydning for Tyskland, der havde flere højtstående personer med til seancen på Lolland, siger Steen Ousager.\nMen helt symbolsk, som Steen Ousager påpeger, knækkede spaden til stor underholdning for Statsbanernes generaldirektør Peter Knutzen og de mange fremmødte.\nHer ses den tidligere danske trafikminister Gunnar Larsen foretage det første spadestik til arbejdet med Sydmotorvejen mellem Rødbyhavn og Sakskøbing – og dermed Fugleflugtslinjen. Bagved ham ses Statsbanernes generaldirektør Peter Knutzen, som ler da Gunnar Larsens spade knækker. Foto: Vagn Hansen\nKort efter blev byggeriet dog stoppet, fordi Anden Verdenskrig rasede. Det var ikke tid til ambitiøse anlægsprojekter.\nVesttyskerne ville hellere tjene store penge\nEfter krigen op gennem 1950erne voksede biltrafikken, og udlandsrejser blev mere almindeligt.\nNu var det især Danmark, som ville have lettere adgang til nabolandet på den anden side af Østersøen.\nquote Allerede i august samme år var der blevet overført en million passagerer\nDerfor blev planerne om Fugleflugtslinjen taget frem fra skuffen igen i 1958 og lovgrundlaget, som blev underskrevet med tyskerne i 1941, blev kort efter stadfæstet.\nNu skulle drømmene om en hurtigere rute mellem Danmark og Vesttyskland realiseres.\nKong Frederik den 9. er klar til afgang med det første tur på Fugleflugtslinjen fra Københavns Hovedbanegård. Foto: Dansk Jernbanemuseum\nDet store anlægsarbejde begyndte året efter. På det tidspunkt var der ingen færgehavne.\nMen det var langt fra det eneste, som manglede.\nDer skulle laves moler, det sidste stykke jernbane skulle lægges, der skulle etableres opmarchbaner til personbiler og lastbiler, bygges stations- og administrationsbygninger og ansættes hundredvis af personer til de nye arbejdspladser.\nHer ses nogle togstewardesser på perronen på Københavns Hovedbanegård ved indvielsen af Fugleflugtslinjen. Foto: Sven Gjørling\nI foråret 1963 var det enorme anlægsarbejde trods en streng isvinter færdigt på begge sider af Østersøen, og Fugleflugtslinjen kunne åbne fredag den 14. maj 1963 med stor festivitas.\nquote Det var en kæmpesucces\nKong Frederik den 9. og den tyske forbundspræsident Heinrich Lübke deltog i festlighederne, Dannebrog og vesttyske flag blafrede i hænderne på hundredvis af fremmødte i Rødbyhavn.\nHer ses den danske kong Frederik den 9. i selskab med den tyske forbundspræsident Heinrich Lübke. Foto: Peer Pedersen/Ritzau Scanpix\nKlokken 11.27 sprængte færgen M/F Kong Frederik det bånd, som var spændt ud mellem havnemolerne i Rødbyhavn. Det samme skete klokken 13.38 i Puttgarden.\nFugleflugtslinjen var en realitet.\nVed indvielsen af Fugleflugtslinjen den 14. maj 1963, sprænger færgen det røde bånd, der var udspændt mellem molehovederne i Rødbyhavn. Foto: Bent Krøyer/Ritzau Scanpix\n- Allerede i august samme år var der blevet overført en million passagerer, så det var en kæmpesucces, siger Steen Ousager og fortsætter:\n- Åbningen betød, at passager- og godstoge kunne komme hurtigere frem, færgeruten over Storebælt kunne aflastes, og de første 20 år efter åbningen voksede godstrafikken meget voldsomt.\nFugleflugtslinjen, den faste jernbane- og færgeforbindelse mellem København og Hamborg via Rødbyhavn og Puttgarden, indvies i Rødbyhavn den 14. maj 1963. Foto: Peer Pedersen/Ritzau Scanpix\nVesttyskerne så dog ifølge Steen Ousager hurtigt en mulighed for at tjene flere penge på færgeoverfarten og var ikke synderligt interesseret i jernbanetrafik.\nTogvognene fyldte på vogndækket, og der var flere indtægter ved at sælge billetter til personbiler og lastbiler over Østersøen.\n- Der kunne være mange flere biler med ombord, og det gav specielt i sommerhalvåret en meget større indtægt, så tyskerne var ikke interesseret i at give plads til jernbanegods. De ville tjene penge på den her forbindelse, og derfor besluttede man, at biler i sommerhalvåret skulle have fortrinsret på færgen, siger Steen Ousager.\nKong Frederik den 9. og Forbundspræsident Heinrich Lübke ved indvielsen den 14. maj 1963. Foto: Dansk Jernbanemuseum\nRødbyhavn voksede eksplosivt\nDen nye korridor gennem Rødbyhavn fik stor betydning for lokalområdet.\n- Ruten fik en enorm betydning. Både Rødbyhavn og Rødby voksede eksplosivt og ud af deres gamle rammer, fordi der kom hundredvis af tjenestemænd ved banen, cirka 120 betjente og toldere samt speditører, fortæller Hans Christian Bentsen, der er historisk konsulent på Sydlollands Lokalhistoriske Arkiv og tidligere grænsetolder i Rødbyhavn.\nquote Det gav et boom i byudviklingen\nNye villakvarterer og boligblokke skød op, butikker og sportsanlæg blev indviet, et nyt rådhus åbnede, og det store Danhotel stod klar til gæster i 1965.\n- Det gav et boom i byudviklingen. Der blev også bygget en ny skole i Rødbyhavn i den nordlige ende af byen, fordi den gamle havneskole var alt for lille. Skolen er senere blevet nedlagt, men da elevtallet var på sit højeste i 1960erne og 1970erne, var der cirka 500 elever. Det sidste år, skolen eksisterede, var der cirka 80 elever, siger Hans Christian Bentsen.\nSkoleelever ved indvielsen den 14. maj 1963. Kong Frederik den 9. kom med toget, som man ser i højre side. Foto: Sydlollands Lokalhistoriske Arkiv\nAlene i 1963 steg kommunens indbyggertal ifølge Museum Lolland-Falster med over 33 procent.\nÅret efter kunne lokalavisen i sommeren rapportere om en overvældende interesse for den nye færgeoverfart, og campingpladsen i Rødby meldte om et stort rykind af campister på trods af regnfuldt vejr.\nquote Ved det nye færgeanlæg udskrev lokalpolitiet bøder til bilister, der parkerede ulovligt for at betragte færgerne\n- Det er et helt malerisk syn at se de mange farverige telte af alle slags, og mellem dem ses enkelte campingvogne, skrev avisen ifølge Museum Lolland-Falster.\nKong Frederik den 9. og Forbundspræsident Heinrich Lübke trykker hånd ved indvielsen den 14. maj 1963. Foto: Sydlollands Lokalhistoriske Arkiv\nVed det nye færgeanlæg udskrev lokalpolitiet bøder til bilister, der parkerede ulovligt for at betragte færgerne. Derfor blev to statsligt ejede grønne områder ved færgen omdannet til parkeringspladser til yderligere cirka 300 biler, så parkeringsbehovet kunne dækkes.\nRødbyfærge set fra Fællandsbroen i 1963. Til højre ses billetkontrollen. Foto: Sydlollands Lokalhistoriske Arkiv\nDe mange turister fra store dele af Europa betød desuden, at der på banegården i Nykøbing Falster blev opsat et nyt speakeranlæg med flersproget højtalerservice på engelsk, tysk og dansk.\nUlovlige pornoblade og franske flygtninge\nHans Christian Bentsen var ansat i toldvæsnet fra 1968 til 2004 ved grænsen i Rødbyhavn, hvor han tjekkede pas og ledte efter smuglervarer.\nHan mindes især en mørk aften, hvor et passagertog fra Holland cirka klokken 21.00 rullede ind på perronen i Rødbyhavn.\nquote Jeg fandt tre kasser med pornoblade, som skulle fragtes sydpå\n- Der var ikke særlig mange i toget, og en af de tomme vogne var helt mørk, fordi personalet havde slukket lyset. Jeg besluttede mig alligevel for at undersøge vognen, der var inddelt i kupeer, fortæller han.\nRødby Færge Station ved indvielsen den 14. maj 1963. Sporterrænet set fra Fællandsbroen. Foto: Sydlollands Lokalhistoriske Arkiv\nI en af kupeerne opdagede Hans Christian Bentsen et ugeblad på hattehylden, som han ville kigge nærmere på. Men bladet faldt ned mellem det yderste sæde og væggen ud til gangen.\n- Jeg stak hånden ned mellem sædet. Pludselig fik jeg fat i en sko. Jeg hev lidt i den og opdagede, at der lå en mand dernede. Ved de andre sæder i kupeen lå der også en person. Jeg lukkede straks døren og tilkaldte politiet, som kunne konstatere, at det var to unge franskmænd, som var flygtet fra et fængsel, siger Hans Christian Bentsen.\nMaj 1997 Hans Christian Bentsen på arbejde i Toldkontrollen ved bilerne Foto: Sydlollands Lokalhistoriske Arkiv\nDen nemme adgang over Østersøen gjorde også ruten oplagt for smuglere.\nEfter Danmark som det første land i verden frigav billedpornografien den 1. juli 1969, forsøgte danske og udenlandske kriminelle at smugle pornoblade og pornofilm til udlandet, hvor det kunne sælges til en god pris.\nquote Vi fandt alt muligt. Narko i kufferter, spiritus og tobaksvarer\n- Jeg blev en dag sendt op på loftet i et internationalt passagertog, fordi folk havde hørt noget rasle deroppe. Jeg kravlede over tynde loftsplader og skulle passe på ikke at falde ned. Men jeg fandt tre kasser med pornoblade, som skulle fragtes sydpå. Det var tydeligt at se, man flere gange havde brugt loftrummet til at smugle varer med, siger Hans Christian Bentsen.\nMaj 1997. Tomme og togvogne i spor 22 retur til Tyskland fra VW Glostrup og Junchers i Køge. Foto: Sydlollands Lokalhistoriske Arkiv\n- Vi fandt alt muligt. Narko i kufferter, spiritus og tobaksvarer. Vi skulle også tilkalde en dyrlæge, hver gang folk havde levede dyr med sig, fordi dyrene skulle undersøges, mindes han.\nEt stort stykke danmarkshistorie sejler bort\nDen massive togtrafik med rejselystne passagerer og især godsvogne i Rødbyhavn kom dog ud på et sidespor, da jernbaneforbindelsen på Storebæltsbroen åbnede den 6. april 1997.\nquote Det var en levende puls\nNu gik den hurtigste rute fra hovedstaden og videre ned gennem Europa over Fyn og Jylland.\n- Derfor var der slet, slet ikke behov for det samme antal ansatte hernede, og det var en dramatisk reduktion af personalet, siger Hans Christian Bentsen og vurderer, at der forsvandt flere hundrede arbejdspladser i Rødbyhavn.\nÅbningen af Fugleflugtslinjen skabte også stor festivitas i Puttgarden. Foto: Dansk Jernbanemuseum\n- Det er en epoke, som slutter, når der ikke længere kører tog på de skinner. Men for mig sluttede det allerede med åbningen af jernbaneforbindelsen over Storebælt i 1997, hvor godstransporten forsvandt hernede. Nu vokser der træer og buske mellem de gamle skinner, og nogle gange står der geder på perron et, tilføjer han.\nHer står folk på perronen i Puttgarden for at se toget ankomme fra færgen ved indvielsen af Fugleflugtslinjen. Foto: Sven Gjørling\nHan mindes en arbejdspladsen med flere hundrede ansatte, hvor der døgnet rundt blev rangeret godsvogne, trukket vogne fra færgerne og taget imod passagertog med folk fra store dele af det europæiske kontinent.\n- Det var en levende puls. Det enkelte passagertog, som i dag selv kører ombord på færgen, er da meget hyggeligt, men det er slet ikke det samme pulserende liv, som var på baneterrænet, inden godsvognene og de internationale tog forsvandt, siger han.\nDer blev fotograferet på livet løs, da Fugleflugtslinjen mellem Rødbyhavn og Puttgarden blev indviet. Foto: Flemming Adelsson/Ritzau Scanpix\nDirektøren for Dansk Jernbanemuseum betegner det også som en æra for dansk jernbanehistorie, der ender, når det sidste tog sejler over med færgen lørdag aften.\n- Den første danske jernbanefærgeoverfart blev oprettet i 1872 over Lillebælt, og der har været cirka 15 jernbanefærgeoverfarter i Danmark, så det er en epoke, der nu slutter, siger Steen Ousager og fortsætter:\nquote Det er den epoke, der slutter med den sidste jernbanefærge\n- Færgerne er blevet erstattet af broer og tunneller, som har givet mulighed for meget større samtrafik. Men den historie, der sejler bort lørdag, er i virkeligheden historien om dengang, hvor Danmark blev bundet sammen i anden halvdel af 1800-tallet med industrialiseringen, moderniseringen og hele ændringen fra traditionelt landbrugssamfund, hvor man handlede med nabobyen, til tiden, hvor vi begyndte at eksportere til udlandet. Det er den epoke, der slutter med den sidste jernbanefærge.\nNår Femern-forbindelsen efter planen åbner op for tog- og biltrafik i 2028, forventer DSB at barbere over to timer af rejsetiden mellem København og Hamborg, når togene atter kan krydse Østersøen.\nDen nuværende rejsetid med færgeoverfarten varer cirka fire timer og 45 minutter. Men i fremtiden ventes togturen mellem København og Hamburg at vare to timer og 30 minutter.


Skat.dk: Klagefrist overskredet – ikke særlige omstændigheder\nAfvist, indgivet, udløbet, almindelig, udbringningstid,\nDen Juridiske Vejledning 2018-2 A.A.1.8\n(v/adv. Phillipp N. Quedens)\n(Kammeradvokaten v/ adv. Tim Holmager /adv. fm. Amelie Brofeldt)\nSagen er anlagt den 20. december 2017. Sagen angår, om sagsøgeren, A, har krav på at få realitetsbehandlet sin klage af Skatteankestyrelsen.\nSkatteankestyrelsen tilpligtes at anerkende at skulle realitetsbehandle A’s klage over afgørelse af 24. februar 2017.\nA havde via TastSelv digitalt indberettet ændringer til sin SKAT for årene 2012-2015. SKAT sendte den 29. november 2016 forslag til afgørelse om ændring af skatteansættelsen for 2012-2015. A sendte ved mail af 6. februar 2017 sine bemærkninger til SKATs forslag til afgørelse. Det fremgår af SKATs afgørelse af 24. februar 2017, at SKAT ikke fandt, at A’s bemærkninger gav anledning til at træffe en anden afgørelse, og SKATs afgørelse var således i overensstemmelse med forslaget.\nAf klagevejledningen i SKATs afgørelse af 24. februar 2017 fremgik blandt andet:\n"Hvornår skal du klage\nSkatteankestyrelsen skal have din klage senest tre måneder efter den dag, hvor du får denne afgørelse."\nA indsendte gennem Skatteankestyrelsens kontakt- og klageformular elektronisk en klage, der blev modtaget den 15. juni 2017 klokken 22:43:48.\nOm baggrunden for fristoverskridelsen anførte A følgende i kontakt- og klageformularen:\n"Se vedhæftede begrundelse. Afgørelsen blev modtaget efter denne dato og der er særlige omstændigheder beskrevet i klagen, bl.a. afventede jeg andre afgørelse omkring underholdsbidrag for indkomstårene 2012-2015."\nI selve klageskrivelsen anmodede A Skatteankestyrelsen om at behandle hans klage på trods af, at klagefristen på 3 måneder var overskredet, idet han modtog afgørelsen fra SKAT betydeligt senere, end den var dateret.\nA anfører endvidere i klageskrivelsen blandt andet følgende:\nJeg er de seneste år langtid sygemeldt og under psykiatrisk behandling med udredning for evt. førtidspension - og har desværre ikke haft mulighed for, at kunne svare tidligere.\nJeg har været tvunget til, at afvente andre afgørelser med betydning for min skatteansættelse for indkomstårene 2012 - 2015.\nEt helt centralt punkt i min skatteansættelse for indkomstårene 2012 - 2015 og dermed i dette klageforhold - er fradrag for min ukorrekte betaling af udenlandsk børnebidrag. Et forhold som går tilbage til indkomståret 2008, hvor SKAT siden da har modregnet evt. overskydende skat til ukorrekt betaling af det udenlandske børnebidrag.\nIkke før den 14.maj 2017 har jeg kunne indhente yderligere dokumentation, som forhåbentlig er tilfredsstillende dokumentation for Ankestyrelsen og dermed SKAT omkring børnebidraget.\nVed brev af 26. juni 2017 anmodede Skatteankestyrelsen A om at fremkomme med eventuelle oplysninger, som kunne begrunde fristoverskridelsen.\nHerefter sendte A en begrundet klage den 29. juni 2017, hvor han anførte, at fristoverskridelsen bl.a. skyldtes, at han - på grund af uregelmæssigheder i postgangen hos Post Nord - først modtog SKATs afgørelse langt senere end dateret, og at han grundet "utallige klagesager" ikke havde været tilstrækkelig opmærksom på klagefristen. Han oplyste endvidere, at der var tale om "ca. 3 ugers påstået fristoverskridelse".\nSkatteankestyrelsen afviste ved afgørelse af 10. oktober 2017 A’s klage, idet Skatteankestyrelsen lagde til grund, at klagen blev modtaget efter udløbet af klagefristen, jf. skatteforvaltningslovens § 35 a, stk. 3, og idet Skatteankestyrelsen fandt, at der ikke forelå særlige omstændigheder, der kunne begrunde, at man så bort fra fristoverskridelsen, jf. skatteforvaltningslovens § 35 a, stk. 6.\nA har i forbindelse med behandlingen af en sag ved Huslejenævnet i Y1-by indhentet en udtalelse fra Post Nord vedrørende forsinkelse af postombæring i perioden 15. juli -15. august 2016. Post Nord oplyste i november 2016, at man i den pågældende periode i sommeren 2016 havde haft afløser og at man ikke kunne afvise, at der kunne have været uregelmæssigheder.\nA har den 4. september 2018 rettet henvendelse til Post Nord vedrørende postombæringen i februar-marts 2017 og herunder oplyst følgende:\nSkatteankestyrelsen påstår, at have afsendt en afgørelse til mig den 24. februar 2017, som jeg skulle have modtaget umiddelbart efter hvilket dog ikke er korrekt. Jeg modtager først afgørelsen i slutningen af marts måned\n-og dermed igen ifølge Skatteankestyrelsen kommer jeg helt uvidende og uforskyldt til at overskride den 3 måneders svarfrist da jeg klager over afgørelsen 15. juni 2017.\nSKAT v/SP har den 23. juni 2018 oplyst følgende om afsendelsen af afgørelsen af 24. februar 2017:\nJeg har sendt afgørelse i sagen 24. februar 2017. SKAT sender som udgangspunkt alt fysisk post med B-post. Med få undtagelser sendes posten som A-post, eksempelvis på grund af diverse frister. Dette er dog ikke tilfældet i denne sag.\nJeg er ikke bekendt med at der skulle være uregelmæssigheder i Postnords udbringning.\nDet fremgår af skærmprint fra SKATs elektroniske journal at afgørelsen blev udskrevet den 24. februar 2018. SKAT, Haderslev, har den 30. maj 2018 om proceduren for afsendelse af post i afdelingen oplyst, at brevet underskrives efter udskrivning. Derefter kuverteres brevet og lægges i enhedens fællespostbakke, hvor posten er opdelt i A, B og Udland. En medarbejder sørger for, at enhedens post afleveres til PostNords postbakker efter ovennævnte fordeling. Derefter afhenter PostNord posten, frankerer og distribuerer.\nPostNord meddelte ved mail af 27. september 2018, at man ikke havde haft overliggende post i en måned på adressen, og at man derfor kunne afkræfte, at det kunne være tilfældet. Post Nord har endvidere generelt oplyst, at et almindeligt brev omdeles indenfor 5 hverdage. Et Quickbrev omdeles fra dag til dag (mandag til fredag).\nA har forklaret, at han har boet i andelsforeningen G1 i lejligheden i Y2-adresse, siden begyndelsen af 1990´erne. Han var arbejdssøgende, men regnede med at begynde på Y3 til foråret. Han havde haft udlejet sin lejlighed i forbindelse med den huslejesag, der var omtalt i processkrifterne. Der havde også boet andre på adressen.\nPostomdelingen havde været meget kaotisk og meget uregelmæssig. Det havde stået på i årevis. Da Post Danmark stod for udbringningen, var det lidt mere regelmæssigt, men efter at postomdelingen var blevet overtaget af PostNord var det blevet dårligere, og det var hans indtryk, at man fik breve én gang om ugen eller eventuelt én gang hver 14. dag. For nogle år siden blev det bestemt, at der skulle opsættes postkasser lige inden for hoveddøren. Han mente, at de ikke var placeret særlig logisk, men det var det system, de var blevet bedt om at lave. I 2016 var der nogle problemer i forbindelse med hans huslejenævnssag, hvor Post Danmark indrømmede, at der var afløsere, og hvor det havde givet problemer. PostNord ville ikke dokumentere, at der var problemer på det tidspunkt, hvor skatteankenævnets afgørelse blev omdelt, men det var der i praksis. Han havde f.eks. modtaget et motorblad til en anden beboer i sin postkasse. Han havde også modtaget et brev den 12. november fra Sverige, som var afsendt den 23. oktober, og hvor svarfristen var den 5. november. En tidligere lejer fra 2014, der havde meldt adresseflytning, fik stadig tilsendt post på adressen. Han havde på ny meldt adresseflytning. Han havde været ude for, at omdeleren af pakkepost omkring februar 2017 ikke ringede på, og nogle dage efter lå der i postkassen besked om, at der var en pakke til afhentning. Uanset, hvad PostNord påstod, så oplevede han som kunde, at der stadig var problemer.\nHan forstod heller ikke, hvorfor han ikke fik tilsendt afgørelsen elektronisk. Han havde bedt om at få skrivelserne tilsendt elektronisk også. Han kunne godt få den afgørelse, som han klagede over i 2016, elektronisk. Han havde også dokumentation for, at der i SKAT nogle gange var problemer med den elektroniske sagsgang, hvor han henvendte sig, fordi han skulle have modtaget et svar, og hvor han fik oplyst, at systemet havde været nede.\nHan havde flere sager vedrørende SKAT. Han havde tidligere klaget over, at han fik opkrævet udenlandske børnepenge i sin overskydende skat, selv om der var truffet afgørelse om, at han ikke skulle betale børnepengene. Han havde også en sag vedrørende omkostningsgodtgørelse relateret til en sag, der blev afsluttet i 2002 og 2003.\nDen afgørelse, han modtog digitalt fra Skatteankestyrelsen, var dateret 6. april 2017.\nHan kunne ikke huske, hvornår han modtog afgørelsen af 24. februar 2017, men det var i første halvdel af marts. Han mente, at de var uenige om ca. 3 uger, og han mente, at tvivlen skulle komme ham til gode.\nForeholdt, at han i brevet af 28. juni 2017 til Skatteankestyrelsen, anmodede om, at man bortså fra fristoverskridelsen, og at han ikke i brevet oplyste, hvornår han havde modtaget afgørelsen, forklarede han, at han skyndte sig at svare med det samme, han modtog Skatteankestyrelsens skrivelse af 26. juni 2017, hvor de meddelte, at klagefristen var overskredet. Han mente, at han måske kontaktede Skatteankestyrelsen telefonisk.\nHan havde flere klagesager. Han havde bunker af papirer med overstregninger, og han havde et system. Når han modtog et brev, skrev han klagefristen ned.\nHan overstregede med en tusch, hvornår han modtog en skrivelse, og noterede fristen for indgivelse af rettidigt svar. Han indsendte alt elektronisk. Han kunne ikke huske, hvilken dato han konkret skrev ned. Da han fik den konkrete afgørelse, ringede han og fik at vide, at hans klage bare skulle modtages inden for 3 måneder efter, at han havde modtaget afgørelsen, og den frist overholdt han.\nNærværende sag vedrører … alene spørgsmålet om, i hvilket omfang, der foreligger en fristoverskridelse og om der er særlige omstændigheder, der gør, at Skatteankestyrelsen kan og burde bortse fra en fristoverskridelse, jf. Skatteforvaltningslovens § 35a, stk. 6.\nDe faktuelle forhold:\nDet kan lægges til grund, at SKAT har truffet afgørelse af 24. februar 2017, hvilken afgørelse, formentlig med Post Nord og således ikke via E-Boks, er fremsendt til sagsøger på et ikke nærmere kendt tidspunkt.\nDet bemærkes, at det, efter sagsøgers opfattelse, må lægges til grund, at der i relation til Post Nords postforsendelse både for så vidt angår spørgsmålet om fremkomsten af breve og den hastighed, hvormed forsendelser kommer frem, er af en sådan standard, at man ikke umiddelbart kan lægge ældre afgørelser om, at afsendte breve forudsætningsvis er kommet frem, til grund.\nSagsøger ved ikke konkret, hvornår han har modtaget SKATs afgørelse, men formoder, at dette har været i løbet af 1. del af marts måned 2017.\nSkatteankestyrelsen har som begrundelse alene anført fristoverskridelsen og det forhold, at der ikke ses at være særlige omstændigheder, der kan begrunde, at der bortses fra denne.\nMan lægger endvidere vægt på, at det ikke anses for dokumenteret, at der ikke foreligger en fristoverskridelse, det vil sige vender bevisbyrden således, at denne overgår til sagsøger.\nSom angivet ovenfor bestrider sagsøger, at der foreligger en fristoverskridelse med følgende grunde:\nDet er uafklaret, hvornår SKATs afgørelse af 24. februar 2017 er kommet frem. Det er sagsøgers opfattelse, at dette formentlig først er sket i 1. del af marts 2017, hvilket skyldes uregelmæssighederne i postgangen hos Post Nord (anvendelsen af afløsere mv.).\nDet er således absolut muligt, at afgørelsen først er modtaget efter den 15. marts 2017 og således, at sagsøgers klage til Skatteankestyrelsen, modtaget den 15. juni 2017, er rettidig.\nSamlet fastholdes det på vegne sagsøger, at denne er uden skyld i, at Post Nord formentlig først har overbragt afgørelsen væsentlig senere end den 24. februar 2017 og formentlig først på et tidspunkt, der ligger mindre end 3 måneder før den 15. juni 2017.\nDet gøres gældende, at postforsendelse med Post Nord i det pågældende postdistrikt efter de konkrete omstændigheder, bør føre til, at sagsøgers fremstilling af postgangen lægges til grund og således, at det ikke kan lægges til grund, at der har været en kontinuerlig, løbende udbringelse af post i det pågældende område.\nVedrørende spørgsmålet om fremkomsten af skrivelsen af 24. februar 2017 er sagsøger enig i, at meddelelsen fra SKAT må forudsættes at være afsendt, formentlig også den 24. februar 2017. Problemet i nærværende sag er, hvornår brevet er kommet frem.\nSagsøger er enig i, at brevet forudsætningsvist er afhentet af PostNord, der herefter har foretaget den videre ekspedition.\nDer henvises til mailkorrespondance med Post Nord (Bilag 1) der i sit indhold fra Post Nord for det omdelingsområde sagen vedrører, at det på grund af forskellige afløsere ikke kan afvises, at der har været uregelmæssigheder ved postleveringen. Det fastholdes, at dette ikke er blevet bedre / anderledes i 2017, ligesom der henvises til de 2 seneste artikler om netop Post Nord dateret den 1. november 2018 (bilagene 2 og 3) Problemet er herefter, at PostNord, efter sagsøgers opfattelse og efter de forhold, der må anses for at være gældende for PostNords postekspedition, på et eller andet tidspunkt har ekspederet brevene.\nDet kan, som også anført i duplikken, lægges til grund, at klagen er modtaget i Skatteankestyrelsen den 15. juni 2017.\nSagsøger er således ikke enig i det af SKAT anførte, hvorefter SKAT mener, at brevet må være kommet frem senest den 3. marts 2017 (i det omfang at PostNord da overhovedet uddeler post om lørdagen).\nSagsøger vil i sin partsforklaring forklare om de forhold, denne konkret har konstateret igennem de år han har boet på samme adresse i Y1-by.\nFristoverskridelse - skatteforvaltningslovens § 35a, stk. 6.\nHerudover gøres det, som også angivet i processkriftet af 26. februar 2018 side 1 midtfor fortsat gældende, at der foreligger, på grund af sagsøgers forhold, sådanne særlige omstændigheder, at Skatteankestyrelsen kan og burde se bort fra en fristoverskridelse jf. skatteforvaltningslovens § 35a, stk. 6.\nDer skal i denne forbindelse lægges vægt på sagsøgers personlige forhold, herunder, at han har en række sager i relation til SKAT i forskellige instanser og, at det derfor under disse omstændigheder er undskyldeligt, at han måske kan være kommet til at "sammenblande" sagerne og hermed klagefrister mv.…"\nDet gøres overordnet gældende, at Skatteankestyrelsens afvisning af A’s klage var berettiget, idet klagefristen i medfør af skatteforvaltningslovens § 35 a, stk. 3, var overskredet (nedenfor afsnit 1), og da A ikke har godtgjort, at der foreligger særlige omstændigheder, som bevirker, at Skatteankestyrelsen undtagelsesvist kan se bort fra fristoverskridelsen, jf. skatteforvaltningslovens § 35 a, stk. 6 (nedenfor afsnit 2).\n1. Overskridelse af klagefristen, jf. skatteforvaltningslovens § 35 a, stk. 3\nDet gøres gældende, at A har overskredet den lovbestemte klagefrist for indbringelse af SKATs afgørelse af 24. februar 2017.\nDet følger af skatteforvaltningsloven § 35 a, stk. 3, 3. pkt., at en klage skal være modtaget i skatteankeforvaltningen senest 3 måneder efter modtagelsen af den afgørelse, der klages over.\nDet skal indledningsvis bemærkes, at der i sagen er enighed mellem parterne om, at A’s klage er modtaget hos Skatteankestyrelsen den 15. juni 2017, at A har modtaget SKATs afgørelse af 24. februar 2017, at SKATs afgørelsen må forudsættes at være afsendt, formentlig den 24. februar 2017, samt at brevet er afhentet af Post-Nord, som har foretaget den videre ekspedition, jf. A’s processkrift 1 af 2. juli 2018, side 1, 2. og 3. afsnit.\nUenigheden mellem parterne i sagen består således alene i, hvornår afgørelsen er kommet frem til A.\nDet er op til A at bevise, at han tidligst har modtaget afgørelsen den 15. marts 2017, dvs. 20 dage efter afsendelsen af afgørelsen, og at hans klage dermed er modtaget inden for klagefristen.\nDet følger af retspraksis, at der ikke kan stilles krav om, at en offentlig myndighed skal føre et egentligt bevis for, at meddelelsen er afsendt og kommet frem til adressaten, jf. eksempelvis UfR 2007.2791H.\nSkattemyndighederne kan efter retspraksis løfte sin bevisbyrde for afsendelse og modtagelse af et brev ved at føre et "systembevis", hvor der redegøres for postrutiner og fremlægges en elektronisk journal fra SKATs systemer, jf. SKM2005.77.HR og MAD 1999.49 H.\nAf SKATs elektroniske journal (bilag I) fremgår, at afgørelsen er udskrevet den 24. februar 2017. Ifølge afdelingens almindelige postrutiner afhentede PostNord herefter brevet og foretog den videre ekspedition (bilag J).\nIfølge PostNords egne oplysninger vedrørende hastighed ved forsendelse (bilag G), fremgår det, at et almindeligt brev omdeles indenfor 5 hverdage.\nDet må derfor lægges til grund, at SKATs afgørelse er blevet afsendt den 24. februar 2017 og er modtaget senest den 3. marts 2017, jf. bl.a. SKM2017.141.ØLR og UfR 2007.2791H.\nSkatteministeriet fastholder på denne baggrund, at SKATs afgørelse må anses for modtaget senest den 14. marts 2017, hvorfor A’s klage, som blev modtaget den 15. juni 2017 i Skatteankestyrelsen, er indleveret for sent, jf. skatteforvaltningslovens § 35 a, stk. 3, 3. pkt.\nA har som dokumentation for, at der har været uregelmæssigheder i postgangen hos PostNord omkring fremsendelsestidspunktet den 24. februar 2017, fremlagt en e-mail korrespondance mellem A og PostNord fra november 2016 (bilag 1 fra R1). I korrespondancen anfører en medarbejder fra PostNord, at denne ikke kan afvise, at der har været uregelmæssigheder i postgangen i perioden den 15. juli 2016 til den 15. august 2016 som følge af forskellige afløsere på ruten.\nDenne e-mailkorrespondance kan ikke udgøre et bevis for, at der var uregelmæssigheder i postgangen på den pågældende uddelingsrute i februar 2017 (et halvt år senere end den forespurgte periode) som anført af A i processkrift 1 af 2. juli 2018, side 1.\nA har således ikke ført det fornødne bevis for, at han tidligst modtog afgørelsen den 15. marts 2017.\nPå baggrund af ovenstående gøres det gældende, at A har overskredet den lovbestemte klagefrist i skatteforvaltningslovens § 35 a, stk. 3, 3. pkt., og at Skatteankestyrelsen som udgangspunkt derfor var forpligtet til at afvise klagen, jf. skatteforvaltningslovens § 35 a, stk. 6, 1. pkt.\n2. Ingen særlige omstændigheder, jf. skatteforvaltningslovens § 35 a, stk. 6, jf. stk. 3\nDet gøres gældende, at A ikke har godtgjort, at der er grundlag for at tilsidesætte skattemyndighedernes skønsmæssige vurdering, hvorefter der ikke foreligger sådanne særlige omstændigheder, at der er grundlag for at bort fra fristoverskridelsen.\nDet følger af skatteforvaltningsloven § 35 a, stk. 6, 2. pkt., at skatteankeforvaltningen kan se bort fra en fristoverskridelse eller at klagen ikke er indgivet som anvist i regler, der er fastsat af skatteministeren efter § 35, hvis særlige omstændigheder taler derfor.\nBestemmelsens forarbejder (Folketingstidende 2012-13, lovforslag nr. L 212, Tillæg A, side 28) angiver, at følgende kriterier kan indgå ved bedømmelsen af, om der foreligger særlige omstændigheder:\nsandsynligheden for medhold i klagen\nBestemmelsen svarer til de tidligere gældende regler i skatteforvaltningslovens § 36, stk. 2, § 39 a, stk. 2 og § 42, stk. 1.\nI forhold til længden af fristoverskridelsen bemærkes det, at klagen blev indgivet 12 dage for sent, hvis der regnes med en omdelingstid på fem hverdage hos PostNord.\nVedrørende årsagen til fristoverskridelsen har A i sin stævning af 15. november 2017, side 2, 1. afsnit, blandt andet henvist til, at han på grund af uregelmæssigheder først modtog SKATs afgørelse langt senere end dateret. A har ikke dokumenteret, at der forelå sådanne uregelmæssigheder.\nA har endvidere henvist til, at han grundet "utallige klagesager" ikke havde været tilstrækkelig opmærksom på klagefristen for SKATs afgørelse af 24. februar 2017, samt at der på tidspunktet for klagefristen ikke var truffet afgørelse om hans ansøgning om bortfald af børnebidrag.\nDet forhold, at A havde flere verserende klagesager, og at der i en af disse endnu ikke var truffet afgørelse, har ikke betydning for klagefristen og kan ikke føre til hverken suspension eller forlængelse af klagefristen.\nFor så vidt angår betydningen for klageren og sandsynligheden for at A ville få medhold i sin klage, såfremt denne blev realitetsbehandlet, bemærkes, at A hverken har dokumenteret eller sandsynliggjort, at SKATs afgørelse af 24. februar 2017 er materielt forkert.\nDet lægges til grund, at der ikke i forbindelse med afsendelsen af SKAT´s afgørelse indtrådte noget usædvanligt hos SKAT, og det lægges derfor til grund, at afgørelsen blev afsendt i forlængelse af, at den blev udskrevet den *)24. februar 2017. Det findes ikke godtgjort, at der forelå nogen uregelmæssigheder omkring postudbringningen hos A i perioden omkring slutningen af februar og i marts 2017. På denne baggrund, og idet A’s forklaring vedrørende hans registrering af frister mv. ikke stemmer overens med hans upræcise angivelse af, hvornår han mente, at han havde modtaget afgørelsen, finder retten, at det ikke er godtgjort, at SKATs afgørelse af **)24. februar 2017 er kommet meget senere frem end de af Post Nord angivne 5 dage efter afsendelsen.\nKlagefristen findes derfor at være overskredet med flere dage, da A den 15. juni 2017 indgav klage over afgørelsen.\nRetten finder endvidere, at A ikke har godtgjort, at der foreligger sådanne særlige omstændigheder, at der er grundlag for at bortse fra fristoverskridelsen, jf. skatteforvaltningslovens § 35 a, stk. 6, 2. pkt. Retten har herved lagt vægt på, at det ikke er sandsynliggjort, at A ville få medhold i sin klage, såfremt den blev realitetsbehandlet. Dertil kommer, at der var tale om en fristoverskridelse på mindst flere dage. Endelig har retten ikke fundet, at det forhold, at A havde flere verserende klagesager, kan begrunde, at fristoverskridelsen kan anses for begrundet i særlige omstændigheder.\nSagsomkostningerne er efter sagens værdi, forløb og udfald fastsat til dækning af advokatudgift med 45.000 kr. Det er oplyst, at Skatteministeriet ikke er momsregistreret.\nA skal til Skatteministeriet inden 14 dage betale sagsomkostninger med 45.000 kr. Sagsomkostningerne forrentes efter rentelovens § 8 a.\n*) og **) ændret fra: "den 24. november 2017" til: "den 24. februar 2017.\nBerigtiget den 14. januar 2019 i medfør af retsplejelovens § 221.


50.394 ledige boliger lige nu i vores store boligsøgemaskine.\nBoligdeal.dk leverer en service, som blandt andet består af en boligsøgemaskine. Du skal være betalingsbruger for at få adgang til de fleste af vores services. Som betalingsbruger tegner du et løbende abonnement. Som søgemaskine crawler vi alle dele af Nettet for ledige boliger og linker vores brugere videre til de websites, hvor boligerne er annonceret. Læs mere om servicen her.\nRækkehus i Løkken\nAndelsbolig i Vildbjerg\nJeg søger Villa i Viborg\nJeg søger Lejlighed i Helsingør\nJeg søger Villa i Løkken


november 2017 – Tognummer\nTo regionaltog kører om aftenen ikke mellem Slagelse/Roskilde og København H\n17. – 21. december Tjek Rejseplanen før du rejser To regionaltog kører ikke om aftenen fra henholdsvis Slagelse og Roskilde mod København H. I stedet vil efterfælgende tog standse ekstra i henholdsvis Borup/Viby Sjælland og Hedehusene. Det skyldes et sporarbejde på strækningen. Her kan du læse mere om sporarbejder. Kilde: To regionaltog […]\nAftenens to sidste tog kører med ændrede tider mellem Esbjerg og Fredericia\n14. december Tjek Rejseplanen før du rejser. Aftenens to sidste tog d. 14. december kører op til 14 minutter senere end normalt mellem Esbjerg og Fredericia. Det skyldes sporarbejde på strækningen. Her kan du læse mere om sporarbejder. Kilde: Aftenens to sidste tog kører med ændrede tider mellem Esbjerg og Fredericia (Samlet trafikinformation). November […]\nÆndrede tider om aftenen og natten mellem CPH Lufthavn og Aalborg\n11. – 15. december Tjek Rejseplanen før du rejser Om aftenen og natten kører flere tog op til 20 minutter senere end normalt. Et enkelt tog kører op til 9 minutter tidligere end normalt. I de sene aftentimer d. 15. december kører flere InterCity-/InterCity Lyn fra Fyn/Jylland kun til København H. Fra København H er […]\nBeredskabsøvelse på København H i nat. Kom ned til togene via trapperne på Tietgensbroen\nPå København H er der ikke adgang til forhallen i nat. Du skal i stedet benytte trapperne eller elevatoren i perronens bagerste ende. Lukningen af forhallen på København H i nat skyldes politiets beredskabsøvelse. Der er adgang til forhallen igen fra torsdag morgen den 30. november Kilde: Beredskabsøvelse på København H i nat. Kom ned […]\nVi har bestilt Togbusser til at køre mellem de to stationer – De første busser er fremme i lufthavnen kl. 22.00 – De vil køre fra Terminal 3, P8, ved taxaholdepladsen.Det skyldes en fejl på togenes radiosystem. Kilde: Togene holder i øjeblikket stille mellem CPH Lufthavn og Malmö C (Samlet trafikinformation). November 29, 2017 at […]\nDer kan i øjeblikket være længere rejsetid på mange S-tog\nDet skyldes fejl på signalerne ved København H.Tog og tider ændrer sig, så hold dig opdateret. Kilde: Der kan i øjeblikket være længere rejsetid på mange S-tog (Samlet trafikinformation). November 29, 2017 at 04:17PM\nTjek derfor destinationen på S-toget, lyt efter højttalerudkald og opdater din Rejseplan ofte – så kommer du nemmest og hurtigst frem.Få et hurtigt overblik her:www.dsb.dk/trafikinformation/s-tog-overblik/ Kilde: Der er i øjeblikket fejl på infoskærmene (Samlet trafikinformation). November 29, 2017 at 03:53PM\nDet skyldes en teknisk fejl på et tog ved Køge St. Kilde: Der er i øjeblikket længere rejsetid på S-togene fra København H mod Hillerød St. (Samlet trafikinformation). November 29, 2017 at 09:13AM\nDer er i øjeblikket længere rejsetid på S-togene fra Køge St. mod København H\nDet skyldes en teknisk fejl på et tog ved Køge St. Kilde: Der er i øjeblikket længere rejsetid på S-togene fra Køge St. mod København H (Samlet trafikinformation). November 29, 2017 at 08:53AM\nDer er længere rejsetid på S-togene mod Hillerød St.\nDet skyldes en teknisk fejl på et tog ved Køge St. Kilde: Der er længere rejsetid på S-togene mod Hillerød St. (Samlet trafikinformation). November 29, 2017 at 07:58AM


atspon.aizsadb.se › Relaxation › Træt hele tiden\nTræthed: Derfor er du træt hele tiden | atspon.aizsadb.se Hvis du tager et godt kig rundt på dine kollegaer, så kan du se det i deres ansigt, ligeså vel som de kan se tiden i dit. Trætheden og følelsen af at rende rundt med øjenlåg så tunge som propfyldte Nettoposer er svær at løbe fra i disse træt, og med sygdomme og influenza -epidemi i fuld firspring er der rigeligt, der kan gøre en meget, meget træt i masken. Men faktisk kan der også være en langt mere alvorlig sygdom eller lidelse, der ligger bag din træthed, derfor skal du holde øje med disse advarselslamper, skriver Mirror. Anæmi og mangel på jern i kroppen Hele man lider af anæmi, også kaldet lav blodprocent, så er det en af de typiske årsager til træthed. Hvis man har blodmangel, så har man brug for stoffet hæmoglobin, der er farvestoffet i de røde blodlegemer. hur fungerar levern Alle mennesker er trætte nu og da, og den hyppigste årsag er naturligvis Søvnbehovet falder sædvanligvis igennem hele livet og varierer meget fra den ene til Træthed · Vinterdepression · For lavt stofskifte · Crohns sygdom. Spørger du tit dig selv, hvorfor du mon er så træt hele tiden? Hvis du gaber hele tiden og kan mærke at øjenlågene tit bliver tunge, så kan der gemme sig en alvorlig lidelse bag trætheden. Læs med her, hvor vi har fundet fem grunde til, hvorfor du er træt hele tiden, og hvor vi også giver dig inspiration til, hvordan du kan opnå et.\nTræt hele tiden Er du konstant træt? Her er 6 mulige årsager\nChilli möbler göteborg - træt hele tiden. Relateret indhold\nTræthed er særdeles svært at definere som begreb, da alle mennesker har hver deres opfattelse af, hvad det vil sige at være træt. Alle mennesker er trætte nu tiden da, og den hyppigste årsag er naturligvis hele søvn. Derudover skyldes træthed ofte at man bruger kroppen mere, end man plejer at gøre. Øget fysisk udfoldelse kræver langsom tilvænning, hvilket mange glemmer. Der kan dog også være tale om træthed på træt af diverse sygdomme. Kronisk træt. Mange mænd og kvinder føler sig kronisk trætte og sløve. Men hvad er årsagen til denne træthed? Er det arbejdspres eller stress i hverdagen, der gør dig træt? "En entreprenør jeg kan stole på" "Jeg kan ikke klare at diskutere ekstraregninger hele tiden! Derfor betyder det meget, at TT System lever op til mine forventninger og er skarpe på prisen hver gang. atspon.aizsadb.se: Prøv Cable park wakeboard - Kitesurfing - SUP surf " Stand up paddle surf ". atg ombud skanstull Besøg en meget anderledes legepark for hele familien, når du holder ferie i Vestjylland Gå i trætoppene Mærk suset højt oppe, afprøv grænser. hejsa jeg er lige hjemvendt fra en mc tur til Italien/Schweiz jeg har nu på ca. et år kørt km i udlandet med min tomtom gps, og jeg er simpelthen så træt af den. Jeg går og har det rigtig svært lige for tiden. Jeg er nærmest træt konstant og ligner et lig der er stået op fra graven hele dagen.\nJeg er en ung kvinde på 20 år der har endometriose. Jeg er så træt hele tiden, kan sove konstant hvis det er det jeg vil, og det er bare psykisk hårdt ikke og kan lægge vasketøj sammen, uden at jeg er total smadret bagefter. Er det meget normalt? Kan slet ikke dyrke sex med min kæreste da det kun er smerter, er det normalt og skal man bare lære at leve med det? Spørger du tit dig selv, hvorfor du mon er så træt hele tiden? Hvis du gaber hele tiden og kan mærke at øjenlågene tit bliver tunge, så kan der gemme sig en alvorlig lidelse bag trætheden. Læs med her, hvor vi har fundet fem grunde til, hvorfor du er træt hele tiden, og hvor vi også giver dig inspiration til, hvordan du kan opnå et. Ofte føler vi os trætte, fordi vi føler, vi skal hundredeogsytten ting på én gang. Men spørg tiden selv: Hvad er det, du forsøger at opnå ved at kræve af dig selv, at du er perfekt på arbejdet, derhjemme og måske også i parforholdet? Og tilstrækkelighed er jo en følelse — som ikke træt noget hele helst at gøre med, hvad vi opnår. Kører jeg på, selv om min krop fortæller mig, at jeg skal hvile?\nHvis du føler dig uoplagt og træt, behøver det ikke at være, fordi du ikke får nok timer på øjet om natten. Det kan nemlig handle om nogle helt andre valg, som du. Jeg er så træt hele tiden, kan sove konstant hvis det er det jeg vil, og det er bare psykisk hårdt ikke og kan lægge vasketøj sammen, uden at jeg er total smadret. Ofte føler vi os trætte, fordi vi føler, vi skal hundredeogsytten ting på én Fakta er at du ikke behøver lave mad hele tiden, det fungerer mindst. Professionel anlægsgartner og entreprenør i Skibby. Bykærs Anlæg er din professionelle anlægsgartner og entreprenør. Vi har over 20 års erfaring med faget, og vi har gennem tiden stået for mange forskellige og unikke anlægsopgaver. Hej allesammen, Først vil jeg gerne sige undskyld for den manglende aktivitet her på bloggen. Jeg knokler simpelhent røven ud af bukserne for tiden, og der er ikke nok timer i . Skrevet Nu med tumor. Jeg forelskede mig i en læge. Min mor mener at det er forsynet, en slags overtro om at man tiltrækker det man har brug for når man har brug for det.\nTræt hele tiden træt hele tiden Hvad er en psykopat? Hvad er kendetegnene? Hvordan ved man, om det er en psykopat, man har med at gøre? Og hvad er forskellen på en psykopat, en narcissist, en sociopat og alle de andre betegnelser.\nHej med jer. Jeg går og har det rigtig svært lige for tiden. Jeg er nærmest træt konstant og ligner et lig der er stået op fra graven hele dagen. Jeg har mørke rande. Det er sådan nogle små, lodne fyre, der dræner dig for energi — får dig til at gabe fra morgen til aften. Energi-skurkene er selvfølgelig et sprogbillede. Et billede på nogle indre og ydre ting, som får dig til at gå glip af en hel masse i dit liv:\nTræt hele tiden grote puisten op rug\nJeg så det ikke som noget problem for vi havde jo skrevet og ringet sammen løbende så nu følte jeg at det fysiske imellem os også måtte komme. Du interresserede dig for film.\nHvordan ved man, om det er en psykopat, man har med at gøre? Og hvad er forskellen på en psykopat, en narcissist, en sociopat og alle de andre betegnelser. Hvad er en psykopat? Hvad er en psykopats kendetegn? Og hvad er forskellen på en psykopat, en narcissist, en sociopat og alle de andre betegnelser? prickiga klänningar online\nLæs med her, hvor vi har fundet fem grunde til, hvorfor du er træt hele tiden, og hvor vi også giver dig inspiration til, hvordan du kan opnå et. Hej med jer. Jeg går og har det rigtig svært lige for tiden. Jeg er nærmest træt konstant og ligner et lig der er stået op fra graven hele dagen. Jeg har mørke rande.\nBlå kostym begravning - træt hele tiden. Relateret indhold\nBykærs Anlæg er din professionelle anlægsgartner og entreprenør. Vi har over 20 års erfaring med faget, og vi har gennem tiden stået for mange forskellige og unikke anlægsopgaver. Som entreprenør har vi den holdning, at et stykke arbejde skal gøres ordentligt. Og det er med faglig stolthed, som i gamle hele og med alle de muligheder, tiden moderne materialer og byggeteknikker giver. Hos Bykærs Anlæg lægger vi vægt på at kontakte bygherren samme dag, som vi modtager en henvendelse. På den måde kan vi hurtigt give træt tilbud på din anlægsopgave.\nTræt hele tiden Dit engagement og måske også dine fritidsinteresser — kort sagt en hel masse af det, du enten er glad for eller bare har brug for at lave. Få 7 tips til at slippe dine bekymringer. Gør som 11.000 andre, og tilmeld dig Magasinet Livs nyhedsbrev\nDerfor er du træt hele tiden Træt af forsinkelser og ekstra-regninger?\nTræthed: årsager og løsninger Kontakt os\nTræt hele tiden 5\n"En entreprenør jeg kan stole på" "Jeg kan ikke klare at diskutere ekstraregninger hele tiden! Derfor betyder det meget, at TT System lever op til mine forventninger og er skarpe på prisen hver gang. atspon.aizsadb.se: Prøv Cable park wakeboard - Kitesurfing - SUP surf " Stand up paddle surf ".\nMonday, July 20, 2020 3:04:49 PM / Log in to Reply\nTræt hele tiden? Sådan havde jeg det, da jeg havde stress. Hvis du er træt hele tiden, kan du her læse, hvad det kan skyldes, når du er træt hele tiden og hvad du kan gøre for at få bedre søvn og mere energi.\nSaturday, July 18, 2020 10:17:32 PM / Log in to Reply\nFøler du dig bombet, når vækkeuret ringer? Er du så træt hver dag, at du ikke orker andet end at ligge og se film på din computer? Læs om de.\nMonday, July 13, 2020 7:56:00 AM / Log in to Reply\nSpørger du tit dig selv, hvorfor du er så træt hele tiden? Her er syv mulige årsager til din træthed.


Snerydning - ikast-brande.dk\nGrundejerne skal rydde fortove og stier snarest muligt efter snefald. Pladsen omkring brandhaner og installationer til trafikregulering skal altid holdes ryddet for sne.\nKørebaner sneryddes på niveau med de kommunale veje i vintervejklasse 4. Se serviceniveau for vintervejklasser her\nGrundejeren har altid pligt til at rydde trapper til deres ejendom for sne.\nSnerydning udføres ved:\nat færdselsarealet sneryddes i færdselskrævende omfang snarest muligt efter snefald, og\nat snebunker henlægges på det resterende færdselsareal, eller uden for.\nSne må ikke henlægges ud for porte og indkørsler, ved gadehjørner, ved fodgængerfelter eller andre selvfølgelige overgangssteder, idet sådanne skal holdes passable.\nI landzone udføres snerydning kun i et færdselskrævende omfang. Ansvaret for mangelfuld snerydning, påhviler i alle tilfælde de vejberettigede.\nHer kan du læse mere om de nye regler for vintervedligeholdelse af fortove.\nStier der ikke ryddes\nOmråder der adminstreres efter byzonereglerne\nOffentlig vej/sti - privat fællesvej/fællessti\nPrivate fællesveje der administreres efter byzonereglerne\nPrivate fællesstier der administreres efter byzonereglerne


Gylling eSport - udvalgsformandens årsberetning\n2020 har på alle måder været et specielt år for Gylling eSport.\n28. december 2020 kl. 19:01\nNu hvor 2020 går på hæld, så er det vist passende med en opdatering på årets gang i Gylling eSport\nCovid-19 har desværre sat sit præg på vores aktiviteter og i skrivende stund er der igen lukket ned for indendørs sport og idræt. Vi har løbende udvidet og fulgt de gældende restriktioner med: informationer til medlemmer, forældre og trænere via web, mail og de sociale medier, opsætning af informationsplakater fra Sundhedsstyrelsen, holdt afstand, ekstra fokus på rengøring, opsætning af sprit-dispenser, afspritning af hænder og udstyr samt udluftning af vores lokale - hertil, at vi skulle vænne os til det at bære mundbind.\nI Gylling eSport har vi pt. seks stationer til rådighed og derved har vi til alle træninger max været 6+2 trænere tilstede og derved holdt os under de 10 personer, der generelt har været anbefalet.\nJeg vil gerne takke trænere, medlemmer og jeres forældre for forståelse, hjælp og støtte i perioder, hvor vi har været udfordret, men sammen udvist samfundssind og gjort sit til, at vi på en sikker måde, har fået det til og fungere, både når vi har været i vores lokale eller når vi har trænet hjemmefra, TAK!\nCovid-19 er svær at spå om, men jeg håber, at vi går imod lysere tider og at vi kan begynder at se fremad.\nHerunder vil jeg se lidt tilbage på året, der er gået, for der er faktisk sket en del!\nSom en del af vores samarbejde med Dagli'Brugsen Gylling og OK, igennem vores hovedforening Gylling Sport og Idræt, så arrangerede vi en FIFA 'hot-seat'-turnering i Dagli'Brugsen Gylling. En stor succes, hvor vi fik vist flaget og mange unge mennesker kiggede forbi vores FIFA-stand.\nI januar etablerede vi også vores Old-Boys-hold, der senere hen skulle gå hen og vinde en fornem pris til DGI Esport STAYHOME LAN.\nI februar måned deltog jeg i DGI Esport træner og lederseminar 2020 i Vejle. Her deltog ca. 140 ildsjæle indenfor Esport og det blev en dag med spændende oplæg og aktiviteter, som sluttede af med kåring af årets eSports-træner - en rigtig fed dag!\nI februar havde vi også besøg af 17 børn fra 'Sjoveren' - en klub for børn på klassetrin 4.-7. klasse. Her prøvede de kræfter med både den fysiske del og den elektroniske del indenfor eSport. En rigtig sjov aften, hvor vi igen fik vist alle de positive ting ved eSport.\nEsport handler om mange ting - f.eks. også samarbejde, kommunikation og bevægelse. Det kombinerede vi en tirsdag træningsaften, hvor den stod på: Hula-Hop-Sten-Papir-Saks-øvelse, Kryds og Bolle-øvelse, vores egen udgave af ski-skydning med Nerfguns, og aftenen blev sluttet af med en fysisk udgave af Counter-Strike.\nI februar måned kiggede P4 Østjylland også forbi, hvor vi snakkede om vores udvikling og træning – en stor oplevelse for både mig selv og vores medlemmer, som prøvede at være i radioen - det var sjovt.\nLige i begyndelsen af marts måned var det vores tur til at stå for 'Familiesport' – et koncept i Gylling Sport og Idræt, hvor man som familie kan dyrke sport sammen. Her blev der både prøvet kræfter med den fysiske del og den elektroniske del indenfor eSport – en dejlig aften, hvor især forældrene fik indsigt i hvad eSport er.\nDen 11. marts kom meldingen så. Covid-19 var nu så udbredt, at al sport og idræt skulle lukke ned i Danmark. Et hårdt slag for en lille ny afdeling, der har kæmpet hårdt for at skabe et eSports-tilbud samt åbne en helt ny lokation til eSport. Mærkeligt at stå efter mere end to år med fondssøgning og så bare skulle lukke ned – det gjorde ondt på en ildsjæl.\nMen efter en pause på ca. 14 dage, besluttede vi at genoptage træningen. Denne gang i en online-udgave, hvor medlemmerne skulle gå til eSport hjemmefra. Men ikke nok med at vi genoptog vores træning, så udvidede vi også vores sæson og gjorde maj og juni måned gratis – med andre ord, så udviste vi samfundssind og hjalp til med, at give børn, unge og voksne et tilbud, der kunne fungere under Covid-19.\nTusind tak til de trænere, der sad hjemmefra og forsatte med at lave træningsaftner for vores medlemmer og tak til alle forældre for at hjælpe med omstillingen til online/hjemmetræning – rigtig godt gået alle sammen – dejlig at mærke, at vi godt kunne bevare vores fællesskab, selv under svære forhold.\nI april måned tikkede medlemstallene ind fra DGI, der viste, at vi var gået fra 6 medlemmer i 2018 og til 22 medlemmer i 2019 – det er en stigning på hele 267% - noget som DGI også lå mærke til og det kom der en fin artikel ud af, hvor jeg bl.a. fortalte omkring den fremgang vi mærkede og hvad der lå til grunde. Vi kommer ikke til, at se sådan en stigning igen lige foreløbig og må berede os på, at Covid-19, vil få en negativ indvirkning på medlemstallene for 2020.\nI maj måned deltog vores Old-Boys-hold i DGI Esports STAYHOME LAN – et online LAN, hvor der skulle spilles hjemmefra. En sjov oplevelse og en erfaring rigere, at være med til som hold og hvor det lykkedes os, at få team fairplay-prisen. Rigtig godt gået af de gamle drenge. Desværre valgte tre ud af fem ikke, at forsætte efter sommer-pausen, men jeg håber, at vi igen på et senere tidspunkt, kan have et Old-Boys-hold.\nI juni måned blev der igen åbnet for indendørs sport og idræt, men her var vi så tætte på sommer-pausen, at vi valgte, at gøre sæsonen færdig hjemmefra.\nI juli måned afholdte vi udvalgsmøde, hvor vi bl.a. fik snakket omkring muligheden for at lave et tilbud til de yngste gamere.\nI juli måned fik vi også indkøbt fysiske træningsredskaber i form af Call-out kort fra OnewayEsport og Rubiks-terninger fra MasterCubeStore.dk. Brain breaks og det at lave aktiviteter væk fra skærmen er nemlig også en del, af det og gå til eSport i Gylling.\nI august måned nåede vi en dejlig milepæl – nemlig vores tre års fødselsdag. En vigtig milepæl som vi kan takke alle vores medlemmer, vores sponsorer og fonde for, samt alle de frivillige, der har hjulpet til i årenes løb – TAK! og tillykke til Gylling eSport\nI august måned prøvede jeg også kræfter med noget jeg ikke havde prøvet før – at live-streame, men ikke bare en almindelig stream – det blev til hele 24 timer i træk som optakt til vores nye sæson. Tak til Rasmus og alle dem, der så med i løbet af de 24 timer – det var hårdt, men rigtig sjovt at prøve.\nMange tak til: Larsen & Jakobsen ApS, Hungry.dk og OnewayEsport.\nSæsonstart og nu udrustet med håndsprit, spritservietter og sprit-dispenser, sådan at vi var klar til at tage hul på sæson 20/21. Denne sæson blev også startskuddet til vores nye koncept: Mini Gamers, hvor de yngste gamere prøver kræfter med eSport og Gaming, sådan at de er bedre rustet, når de i hverdagen selv spiller computerspil eller dyrker eSport i et fællesskab. Mange tak til Magne og Kasper for i samarbejde med Gylling eSport og tage initiativ til dette og være trænere – godt gået!\nI september måned fik vi også købt og hængt lidt Counter-Strike-pynt op på væggene i vores lokale.\nFor bedre at kunne undervise og forklare bl.a. taktik, så fik vi også et whiteboard hængt op i lokalet.\nSidst i oktober blev det også et Covid-19-krav, at der nu skulle bæres mundbind af alle over 12 år på offentlige steder.\nI november måned kom Rasmus desværre og fortalte, at han ikke længere ønskede at være Counter-Strike-træner. Det er altid lidt en udfordring, at finde en ny træner midt i sæsonen og i skrivende stund, er der desværre heller ikke nogen, der har henvendt sig. Som vikar, så vil jeg overtage, indtil en ny træner er klar. Mange tak til Rasmus for din tid i Gylling eSport.\nDen 11. december måtte vi desværre, kort før juleafslutning, igen lukke ned, da Covid-19 nu var så udbredt bland befolkningen og det betød at al indendørs sport og idræt skulle lukke ned. Det var ikke lige denne måde vi havde håbet på, at vi skulle slutte året af på, men det er vigtigt, at vi udviser samfundssind, sådan at vi sammen kan komme Covid-19 til livs.\nUd over alt ovenstående, så er det bare fedt, at opleve ungerne, når de i samarbejde, med god kommunikation og skarpe reaktionsevner, lykkedes med at følge en taktik og bygge på og forbedre sig i et fællesskab, hvor vi er sammen om en fælles passion for gaming og eSport.\nNår vi igen får lov til, at være endnu mere sammen, så glæder jeg mig til at fortælle mere om nogle fysiske redskaber vi har købt og som bliver en del af det at gå til eSport i Gylling.\nMed håb om et endnu bedre 2021, pas på jer selv og jeres nærmest\nMange tak til fonde og sponsorer: Larsen & Jakobsen ApS, Nordea-fonden, Hede Nielsens Fond, AURA Energi, Odder Kommune, DIF/DGI Esport og Jutlander Bank.


Han fik spørgsmålet seks gange af journalisten fra BBC, og seks gange talte Labour-leder Jeremy Corbyn udenom. Han sagde noget med, at job er godt, og at man jo skal respektere folkeafstemninger, og det blev ingen for alvor klogere af. For hvad mener Storbritanniens måske kommende premierminister egentlig om det største politiske spørgsmål i landets nyere...\nDet britiske parti Labours leder, Jeremy Corbyn, er skuffet over, at syv parlamentsmedlemmer har valgt at forlade partiet.\nDet skriver han i en udtalelse ifølge The Guardian.\n- Jeg er skuffet over, at de her parlamentsmedlemmer har følt sig ude af stand til at fortsætte med at\nFyens 2019-02-18 13:23\nÆrø Kommune havde håbet på en lavere pris for tilbagekøbet af gadebelysningen, men en granskning viste, at prisen faktisk burde være godt 700.000 kroner højere. Efter en forhandling med SE landede man på halvdelen.\nFyens i dag 11:47\nBudget. Endelig sker der noget\nSynspunkt: For en uge siden meldte Peter Rahbæk ud, at der skal spares mindst 100 millioner i Odense Kommunes administration. Fra Konservativ side er vi glade for, at der langt om længe bliver taget fat om nogle af de store problemstillinger i byen. Hvis vi skal sikre borgernær velfærd til...\nFyens i dag 06:32\nDet er mediet ‘Good


Gaming: The Challenge of Egypt Byg en pyramide og lær projektstyring\nDeltagerne i spillet får til opgave at planlægge og gennemføre byggeriet af den storslåede Keops-pyramide.\nHvad gør I, når Nilen går over sine bredder, græshoppesværme invaderer markerne, og Faraoen konstant ændrer på sine krav til byggeriet?\nI lærer at jonglere med alle væsentlige aspekter af projektstyring, når I skal sikre, at pyramiden bliver bygget efter planen og overholder budgettet.\nThe Challenge of Egypt er et interaktiv projektstyringssimulationsspil. Spillet er særdeles nyttigt i forbindelse med udvikling og forbedring af en eksisterende projektstyringsorganisation og projekt performance. I løbet af spillet vil deltagerne simulere bygningen af Keops pyramiden. De vil blive konfronteret med alle væsentlige aspekter af projektstyring.\nSimulationsspillet kan bruges som supplement til almindelige PRINCE2® kurser\nDet kan bruges til at understøtte projektstyringteams i udviklingen af de bløde kompetencer indenfor projektet\nDet kan bruges til at vurdere og forbedre eksisterende projektstyringspraksis og -performance.\nScenariet udspilles i det fjerde dynasti i oldtidens Ægypten for ca. fire tusind år siden. Zoses pyramide er netop blevet færdiggjort og arbejdet på Keops pyramide er endnu ikke startet.\nFaraoen har givet sin visir Hainunu besked om at bygge en pyramide, så han kan foretage rejsen til evigheden. Hainunu forbereder lokationer og infrastruktur. Det bliver din opgave at udføre arbejdet, lave en projektorganisation, analysere risici og lave en plan.\nProjektstyring og Ægypten?\nOldtidens ægyptere skabte enorme bygningsværker på forbavsende kort tid. Det kan ikke gøres uden projektstyring.\nI løbet af denne interaktive workshops fire runder vil man møde og opleve de vigtigste aspekter af projektstyringens best practices. I løbet af byggeprocessen har alle deltagerne en rolle i projektstyringsmiljøet. Processen bliver påvirket af virkelige hændelser, som faktisk skete i den tidsperiode.\nLedelsesteams, Projektledere, Teamledere, Andre involverede i projekter.\nHvad kan man lære i løbet af dette interaktive simulationsspil?\nHvordan de vigtigste dele af projektstyringens teorier bliver omsat til praksis.\nAt skabe en projektorganisation med tilhørende roller, opgaver og ansvar.\nAt analysere projektets risici og finde modtræk.\nAt udføre arbejdspakker i rollen som teamleader og overvåge fremskridtene.\nAt overvåge projektets tolerancer (budget, tid, omfang og kvalitet).\nAt træffe beslutninger om problemer i projektet.\nAt styre projektet i rollen som projektleder.\nAt håndtere forandringer i projektet.\nAt håndtere projektets styregruppe.\nAt evaluere et projekt.\nIndsigt i den viden, kompetence og adfærd, der skal til for at styre vellykkede projekter.\nViden om projektstyringsteori er ikke påkrævet. Kontakt til projektstyring er selvfølgelig ønskelig.\nMedlemspris: Efter aftale\nListepris: Efter aftale\nTider aftales individuelt.


Gyldendal presseservice - Anne Linnet og Sort Samvittighed modtager Tove Ditlevsen-pris\nPressemeddelelser > Anne Linnet og Sort Samvittighed modtager Tove Ditlevsen-pris\nAnne Linnet og Sort Samvittighed modtager Tove Ditlevsen-pris\nSangerinden og komponisten Anne Linnet og kunstnerkollektivet Sort Samvittighed har i dag hver modtaget en pris af forlaget Gyldendal i anledning af Tove Ditlevsens 100-års fødselsdag. De to priser tildeles ifølge direktør Elisabeth Nøjgaard til kunstnere, som ”på forskellige måder og til forskellige tider har givet forfatterskabet nye klæder og nyt liv”.\n”Det er kunstnere, som har bidraget til, at forfatterskabet står så markant, modigt og eviggyldigt i dag. For alle aldre, kvinder og mænd”, fortsætter hun.\nAnne Linnet har udgivet både albummet Kvindesind og Barndommens gade, begge bygget over Tove Ditlevsens digte. Sort Samvittighed har for tiden igen stor publikumssucces med forestillingen Tove! Tove! Tove! – instrueret af Elisa Kragerup – på Det Kongelige Teater.\nMed prisen følger 25.000 kroner til hver af de to modtagere.\nPriserne blev uddelt her til aften under fejringen af Tove Ditlevsens 100-års fødselsdag på Gyldendal. Forlaget har i dag også udgivet en ny samling med Tove Ditlevsens digte, Der bor en ung pige i mig, som ikke vil dø.


Introduktionsstilling - Forbundet Kultur og Information\nAktuel side: Introduktionsstilling\nIntroduktionsstillinger er for dimittender og ledige.\nLavkonjunkturen og nedskæringer i den offentlige sektor de seneste år, har betydet at dimittender og arbejdsløse med en længere ledighedsperiode bag sig har sværere ved at opnå tilknytning til arbejdsmarkedet.\nAkademikerne (AC) har derfor ønsket at introducere en ny type uddannelsesstilling – kaldet Introduktionsstilling - på det offentlige arbejdsmarked. Muligheden fremgår af AC-overenskomsten med virkning fra 1.4.2013. Muligheden eksisterede tidligere i staten, og havde en god beskæftigelseseffekt.\nMålet med uddannelsesstillingerne er, at den ledige, herunder særligt dimittender, gennem uddannelsesstillingen erhverver sig nye og aktuelle kompetencer, således at de efterfølgende på mere lige vilkår kan søge og komme i betragtning til ordinære jobs.\nVilkår i stillingen\nEn forudsætning for at søge disse stillinger er, at man har en ledighedsperiode bag sig på mindst et år. Stillingen udløber efter et år, men i ansættelsesperioden optjenes både fuld dagpengeret og fuld lønanciennitet, som medregnes ved en efterfølgende ordinær ansættelse på det offentlige arbejdsmarked.\nDa stillingen er en uddannelsesstilling kan man påregne at udføre ordinært arbejde i ca. 80% af tiden, mens ca. 20% af tiden skal bruges på uddannelse og oplæring. Lønnen i uddannelsesstillingen udgør 80 % af den overenskomstmæssige begyndelsesløn dvs.:\nBibliotekar DB/Bachelorer indplaceres med 80% af lønnen på løntrin 1\nKandidater indplaceres med 80% af lønnen på løntrin 4\nDerudover kan lokale tillæg aftales. Der ydes sædvanlig overenskomstmæssig pension af alle løndele.\nI stillingsopslag vil denne type stilling være tydeligt mærket Introduktionsstilling.\nAftale om introduktionstillinger i staten.


Jens Werner: Vild med vinduesglas – Ekstra Bladet\n1. nov. 2014 kl. 11:24\nJens Werner: Vild med vinduesglas\n- Jeg synes, at min ansigt bliver pænt med briller, siger den ellers glimrende seende dansedommer\nJens Werner har i alle årene optrådt med sine vindues-glas-briller. Foto: Mogens Flindt\n'Vild med dans'-dommer Jens Werner gør et stort nummer ud af sine briller. Han har sjældent det samme par på mange gange - slet ikke på skærmen, og han retter ofte på brillen, når han skal fortælle, hvad han ser efter på gulvet - lige som brillerne tages af og på som et pædagogisk virkemiddel.\nMen den skarptseende dommer har vinduesglas i sine briller i studiet. Det afslører den optiker, som låner ham et væld af briller til tv-brug.\nHævnens time for dansetrolden\n- Jeg har sørme ikke råd til at sætte rigtige glas i de mange briller, han låner her. Så brillerne gør i virkeligheden hverken fra eller til. De er på for et syns skyld, fortæller optiker Peter Koldby.\nForbud mod 'Vild med dans'-reklame\nKoldby Optik, der i øvrigt af TV2 har fået forbud med at reklamere med 'Vild med dans'-kunden, leverer også private briller til Jens Werner. Det sker cirka hvert andet-tredje år, og så er der styrke i.\nDer kom fokus på Jens Werners briller, da otte par briller dukkede op i Den Blå Avis. ’'Luksusbriller båret af dommer i ’Vild med dans’. Superflotte moderigtige briller i mange farver og designs. Alle briller kun båret en gang så helt nye. Normalpris op til 5000. Nu kun 500 kr. pr. stk.’\nSamtidig blev et herre Cartier-ur sat til salg for 7.500 kr. Af teksten fremgår det, at ’Grundet specielle omstændigheder sælges uret meget billigt’. Uret er et Tank Francaise, og det eneste, man kan finde af samme slags på Cartiers hjemmeside, koster lidt over 4000 pund - altså knapt 40.000 kr.\nJeg bliver pæn med briller\nEkstra Bladet ringede for at spørge til annoncerne i Den Blå Avis, men det ønskede dansedommeren ikke at tale om.\n- Rent personligt synes jeg, at det er nogle meget, meget små og helt ubetydelige ting, du der spørger mig om. Havde det været noget, som havde med ’Vild med dans’ at gøre, så havde jeg svaret på alle dine spørgsmål, de andre der har jeg egentlig ikke lyst til, sagde han.\n- Men du fremhæver jo, at du er dommer i ’Vild med dans’ i annoncen, så det har vel noget med ’Vild med dans’ at gøre?\n- Hvis du vil spørge mig om noget med danserne eller nogle dommer-ting, vil jeg gerne svare. Men det andet synes jeg, at vi skal lade ligge.\n- Du har altid briller på i programmet. Og Koldby Optik fortæller, at det er vinduesglas. Er briller en del af dit image?\n- Jeg kan rigtigt, rigtig godt lide at have briller på. Jeg synes rent faktisk at mit ansigt bliver pænt af det, hvis jeg skal være ærlig, så ja, det er derfor, svarer Jens Werner.\nEkstra Bladet ville gerne have spurgt, om der var seriøs lavvande i Werner-kassen, siden udsalget i Den Blå Avis. Briller og ur er nemlig væk fra sitet for længst, men det må stå hen i det uvisse.\nKun er det fastslået, at Jens Werner har ’snyde-briller’ på, når han ser på dans i tv.\nJens Werner belønner Claudia - igen\nHerunder kan du se Jens Werner både med og uden briller og selv bedømme, hvilken udgave, du mener, er kønnest. Ved at tage fat i den røde firkant i midten af billedet kan du trække brillerne helt af dansedommeren.


Afbudsrejser Side - Århus Charter\nSolrige strande og skøn kultur\nKom på en en fantastisk og billig afbudsrejse til Side i Tyrkiet.\nLæs mere om Afbudsrejser Side\nPå trods af den lave pris, er der ikke sparet på kvaliteten\nNår du bestiller en billig afbudsrejse til Side, så er der bestemt ikke skruet ned for kvaliteten af rejsen. Det er faktisk den helt samme rejse du får, som du ville have fået på en normal rejse. Den lave pris skyldes blot, at du skal være klar til at rejse med rigtig kort varsel. Vi kan desværre heller ikke helt garantere, at du selv kan bestemme, hvilket hotel du vil bo på. Hvis du selv vil have mulighed for at have indflydelse på dit hotel og rejsetid, anbefaler vi derfor, at du holder godt øje med vores regulære rejser til Side. Sørg derfor for at bestille din rejse til Side i god tid, hvis du selv vil have indflydelse på hvilket hotel du vil bo på, samt hvornår du vil rejse.\nVores afbudsrejser sælges altid efter et først-til-mølle princip, og vi anbefaler derfor at bestille, når du har fundet din rejse.\nDu kommer ikke til at kede dig i Side\nSide er en særdeles attraktiv ferieby i Tyrkiet. Den lille hyggelige by byder på et væld af kulturelle oplevelser og flotte sandstrande. Byen er smukt placeret op ad bjergene og er kendt for sit fredelige og rolige idyl. Med en ferie i Side får du masser af solskin, flotte omgivelser, dejlige pools og flot badevand. Byen har desuden et hav af skønne cafeer, barer og lækre restauranter. Byen byder på noget for enhver smag. Byen byder blandt andet på en flot og unik gammel bydel, der indbyder til at gå på opdagelse i de gamle rustikke gader.\nSide er en rigtigt smuk og hyggelig havneby i Tyrkiet, der er mere end 2.000 år gammel. Den charmerende by byder både på strålende sol, flotte strande og det smukke glitrende turkisblå hav. Side er et yderst populært rejsemål her hos Århus Charter, og det er med rigtig god grund. Derfor kommer det heller ikke som en overraskelse, at den flotte havneby også er utrolig populær som en afbudsrejse. Hos Århus Charter har vi et rigtig godt udvalg af spændende og populære hoteller i den fine by.\nVælg den rigtige afbudsrejse til Side\nNår du skal på ferie til den tyrkiske by Side, er det vigtigt, at du vælger den rette ferie, det rette hotel og så videre.\nNår du har besluttet dig for, hvilket hotel ferien skal tilbringes på, skal du beslutte dig for, hvornår du gerne vil rejse. På en afbudsrejse er rejsedatoen besluttet på forhånd og planlagt af den person, der oprindeligt bestilte rejsen. Du har derfor ikke selv indflydelse på, hvornår afrejsedatoen er. Vi har dog gjort det nemt for dig at finde udvalget af afbudsrejser i den periode, du gerne vil rejse i ved at gøre det muligt at sortere i rejserne.\nLigesom med en afrejsedatoen kan du heller ikke altid selv bestemme, hvilken lufthavn du gerne vil rejse fra, når du bestiller en afbudsrejse til Side. Men faktisk kan der være penge at spare ved at rejse fra en alternativ lufthavn, og på den måde kan det være en fordel. Du skal selvfølgelig bare sørge for, at prisen på transport ikke overstiger den besparelse, der er på at rejse fra den respektive lufthavn.\nØnsker du at opleve et nyt rejsemål og samtidig spare penge på din rejse til ferieparadiset Side, så er en afbudsrejse helt sikkert noget for dig!\nVent ikke alt for længe, med at bestille din afbudsrejse til Side\nI nedenstående oversigt finder du vores aktuelle udvalg af afbudsrejser til Side. Ønsker du at rejse på et specielt tidspunkt, kan du let indtaste dine ønskede datoer i søgefunktionen. Når du har fundet en afbudsrejse, der opfylder dine behov, er det nemt og hurtigt at gennemføre bestillingen i vores bookingsystem. Bookingsystemet guider dig nemlig sikkert igennem bestillingen. Når du har bestilt din afbudsrejse til Side, kan du begynde at pakke og glæde dig til en skøn og billig ferie til den charmerende tyrkiske by Side.\nHusk at vi også har et stort udvalg af afbudsrejser til mange andre destinationer blandt andet Alanya.


< 1 2 3 4 5 45 46 47 48 49 50 51 52 53 54 55 65 66 67 68 69 >\nBoomBlaStar Festival starter i morgen! Så er det i morgen at den stort anlagte BoomBlaStar Festival starter på Gimle i Roskilde!\nNy video fra USO Vores homie USO har netop udsendt en ny video til singlen "Har Mig Selv" der gæstes af Joey Moe!\nNecro til Danmark! En af de vildeste undergrundsrappere fra Guds eget land gæster Danmark til November!\nRun For Cover Cast #29 - Antik Produceren Antik besøger studiet for at fortælle om sit kommende album "Mesterværk" - desuden er der masser af nyt fra streeten og en ugens demo!\nRun For Cover Cast #28 - BannerBeats & Stormesteren Vi har fint besøg af produceren BannerBeats der fortæller om sit kommende album og naturligvis har nogle exclusives med i godteposen. Desuden har han Stormesteren med, som naturligvis også medvirker på pladen!\nRun For Cover udgiver limited vinyl af nyt Kasper Spez album! Det er ingen hemmelighed: Vi er kæmpe fans af Kasper Spez og vi kalder ham uden tøven for dansk raps største poet. Det der dog indtil nu har været en hemmelighed er at vi udgiver hans nye album "Logi" på vinyl!\nNy Video fra Pede B Så er Pede B klar med seneste video fra Byggesten albummet. Kæmpe til til Pede for at rocke Run For Cover Handstyle crewneck i den her!


Controlling Manager med fokus på mennesker, forbedringer og resultater, Berendsen Textil Service A/S | StepStone\nHos Berendsen søger vi lige nu Controlling Manager, der kan skabe en klar retning og gode resultater inden for controlling med udgangspunkt i stærke relationer.\nHos Berendsen er controlling ikke bare kontrol og intern revision. Det handler i lige så høj grad om strategisk økonomistyring, analyse og formidling af data samt professionel dialog med medarbejdere og samarbejdspartnere på tværs af Danmark såvel med vores kollegaer på hovedkontoret i Paris. Som Controlling Manager får du således ansvar for at yde sparring til både de økonomiansvarlige i vores 17 danske afdelinger samt til virksomhedsledelsen i forhold til, hvordan controlling kan skabe muligheder for forbedret effektivt og produktivitet.\nDu bliver tilknyttet vores økonomiafdeling på vores hovedkontor i Søborg, hvor du får ledelsesansvar for et mindre team. Grundet afdelingens størrelse, smøger du gerne ærmerne op og involverer dig aktivt i de daglige opgaver og udfordringer. I det daglige refererer du til Berendsen Danmarks økonomidirektør/CFO.\nAnsvar for at forbedre rapporteringen.\nAnsvarlig for budgetlægning samt systemer hertil.\nAutomatisere og forbedre daglige processer.\nDu har lyst til at sætte dig ind i nye IT-systemer, og har generelt gode IT-kundskaber, heriblandt Excel som er en integral del af vores rapportering.\nDu har gerne erfaring med Axapta.\nDu har en stærk finansiel uddannelsesmæssig baggrund og dokumenteret erfaring med økonomiledelse/styring.\nDu kan lide at arbejde med mennesker og opnår resultater i samarbejde med dine medarbejdere.\nDu trives med at tage selvstændigt ansvar, og du er en god og omhyggelig afslutter, der forstår vigtigheden af at følge opgaverne til dørs.\nDu er fleksibel med hensyn til planlægning af arbejdstid i spidsbelastningsperioder.\nVi tilbyder et spændende og udfordrende job i en innovativ servicevirksomhed med et godt socialt miljø og med gode muligheder for både personlig og faglig udvikling. Du vil komme til at arbejde sammen med engagerede og kompetente kolleger i et dynamisk og i perioder travlt miljø på vores hovedkontor på Tobaksvejen i Søborg.\nDet er vores målsætning, at vores nye kollega er fokuseret på samarbejde med de eksisterende medarbejdere i teamet samt ansættelse af nye kolleger, så business impact fortsat øges.\nVi tilbyder en gage efter kvalifikationer, firmapension, mv.\nHar du spørgsmål til stillingen eller lignende, er du velkommen til at kontakte økonomidirektør Michael Dufke Nørgaard på tlf.: 3114 1431.\nEr du interesseret i jobbet, og besidder du de nævnte erfaringer og kvalifikationer, så send din ansøgning senest den 22. januar 2019 via vores hjemmeside: www.berendsen.dk/ledige-stillinger\nBerendsen Textil Service A/S er Danmarks førende tekstilservicevirksomhed, med specialiserede vaskerier fordelt over hele landet.\nVi tilbyder serviceløsninger inden for arbejdsbeklædning, måtter, håndhygiejne og linned. Besøg www.berendsen.dk hvis du vil vide mere.\nProcurement Consultant – Søborg Erfaren controller – Søborg Erfarne controllere og regnskabschefer – Aarhus Financial Controller - Nyoprettet stilling i dansk datterselskab af international koncern – Lunderskov Kan du bygge bro mellem økonomi og IT? – Risskov


Rieper stopper som assistenttræner | AC Horsens\nRieper stopper som assistenttræner\nAC Horsens havde kontrakt med Mads Rieper frem til denne sommer, men kontrakten bliver ikke forlænget. Dermed nåede den tidligere AC-kaptajn kun et halvt år som assistenttræner for ”De Gule” og det ærgrer cheftræner Johnny Mølby, der dog også har forståelse for beslutningen.\n- Jeg har været glad for samarbejdet med Mads Rieper, der hurtigt faldt godt til og han har bidraget med meget i trænerteamet, men jeg har også forståelse for hans valg og respekterer hans beslutning, lyder det fra Johnny Mølby.\n- Mads Rieper har været en dygtig assistenttræner for AC Horsens og en god hjælp for Johnny Mølby. Desværre havde han svært ved at få rollen som assistenttræner til at hænge sammen med familielivet og jobbet som efterskolelærer. Vi accepterer selvfølgelig hans beslutning og håber at se ham i AC Horsens igen på et tidspunkt, supplerer sportsdirektør Jesper Hansen.\nForhåbentlig bliver der en rolle til Mads Rieper i fremtiden, men lige nu har han simpelthen ikke tid til det.\n- Jeg blev enormt glad, da Jesper Hansen ringede til mig, for jeg havde en god tid i AC Horsens som spiller og det har været et meget spændende halvt år. Det var et stort skridt for mig at gå direkte ind omkring et superligahold og jeg har skullet lære meget fra bunden. Heldigvis har jeg været en del af et trænerteam med gode fyre, der altid er positive og udadvendte, og jeg har ikke noget negativt at sige overhovedet. Desværre er der kun 24 timer i døgnet og jeg har et andet job, som jeg er meget glad for og det er simpelthen uforeneligt med assistenttrænerjobbet. Tingene kunne ikke hænge sammen og jeg har ikke været i stand til at opfylde mine forpligtelser hundrede procent. Jeg har f.eks. ikke været nok inde omkring reserveholdskampene og jeg har haft dårlig samvittighed overfor AC Horsens, min arbejdsplads og familien. Som udgangspunkt lavede vi også kun en kontrakt på et halvt år for at se, hvordan tingene kunne hænge sammen. Det er da lidt vemodigt at sige farvel, selvom det kun blev til et halvt år, for alt hvad der foregår i AC Horsens er meget spændende og her er en masse at bygge videre på, men jeg har desværre ikke tiden til det. Jeg vil fortsat holde kontakten med AC Horsens og forhåbentlig får jeg en rolle i klubben igen, fortæller Mads Rieper.


Hexa - Divergent - Kapitel 4 - Movellas\nDa Valerie skulle kæmpe den dag var bogen næsten faldet ud af trøjen, den var næsten også faldet ud under togturen og Valerie var bage for at tabe den. Da hun havde meldt sig til Skytsenglene, havde hun ikke tænkt over at det kunne være så farligt, og at hun så let kunne miste bogen. Hvis hun skulle fortælle sandheden havde hun næsten glemt bogen fra det øjeblik hun havde ladet blodet dryppe på kullene, til det her øjeblik hvor hun sad i sin seng i sit sorte tøj. Tøjet var blevet lagt frem til dem og alle havde stort set klædt om. Det havde været et stort skridt for Valerie, at skulle bo i samme værelse som alle de andre aspiranter, da hun fra Intelligentsia havde været vant til at bo for sig selv. Alle andre var faldet i søvn nu, og Valerie sad fremme med bogen. Hun havde læst i den her den seneste times tid og havde fundet mange af emnerne spændene.\nValerie gabte en gang. Hun vidste at hun nok burde sove nu, og lagde bogen ned i madrassen. Hun havde fundet et hul i madrassen der var som skabt til bogen, og hun skubbede den der ind. Valerie lagde sig til at sove med alt hendes tøj på, efter at hun havde prøvet det, havde hun ikke gidet at tage det af igen.\nValerie vågnede af at Noah snorkede. Det undrede hende at ingen andre var vågne, for han snorkede højt. Hun prøvede at falde i søvn igen, men hun kunne ikke koncentrere sig om andet end Noahs snorken. Hun udstødte et irriteret suk og satte sig op i sengen. Der havde været en enkel seng for meget, og den stod tom henne i hjørnet. Valerie overvejede at flytte sig derhen, men det ville nok ikke hjælpe meget på hendes snorkeproblem.\nHun besluttede sig for at gå en runde af den rundvisning de havde haft i dag. Valerie måtte dog starte omvendt, da turen havde sluttet ved aspiranternes værelse. Hun begyndte at gå og blev mere og mere træt, for hvert skridt at hun tog. Hun begyndte at høre stemmer og vidste ikke helt om hun skulle gemme sig eller bare gå forbi dem, som var det den mest normale ting at gøre. Hun prøvede at tænke logisk, men endte med at gemme sig – det var lettest.\nHun kunne let gemme sig i skyggen nu, da hendes tøj ikke længere var blåt men sort. Valerie benyttede sig af det og pressede sig helt op mod væggen.\n”Så er hun divergent?” spurgte en lys stemme, højest sandsynlig kvinde.\n”Det ville hun ikke fortælle, kun at hun er her fordi at hun har valgt det.” Den anden stemme var mere ru og lød som en mand.\n”Men hun er en del af Hexa?” det var kvinden der spurgte.\n”Ja, så vidt jeg ved. De fortæller det ikke til nogen så lavt nede i ledelsen.”\nValerie holdte vejret. Det lød som om de kom tættere på nu.\n”Men hvad var hendes navn?” Det var kvinden igen.\n”Det ved jeg ikke.” Manden holdte en pause. ”Men hun er en af aspiranterne, så meget ved jeg da.”\nValerie var forvirret. Hun vidste ikke hvad hun skulle gøre og hvad var denne divergent? Var det det samme som divergens? Men de havde brugt ordet omkring en person, så det kunne da ikke være det samme? Valerie holdte sig i skyggen, og sørgede for at dække sit ansigt med sit hår, så hun var bedre gemt. Og hvem var denne pige, en del af hende troede at det var hende selv, men en del håbede inderligt at det ikke var. Der var et eller andet forkert over den måde de havde talt om pigen, en måde der virkede forkert, som var hun ikke menneskelig. Men der var også ordet Hexa igen. Valerie kom pludselig i tanke om det hun havde læst i går. Der havde stået noget omkring divergent, havde der ikke? Valerie var pludselig i tvivl.\n”Jo, der!” Valerie jublede inde i sig selv. Hun havde haft ret. I bogen havde der stået noget om divergent. Det var ikke meget, men der stod noget. ”En person der afviger fra systemet.” Valerie var allerede begyndt at regne på det. Systemet kunne være systemet her hos Skytsenglene eller det kunne være systemet generelt, som i alle faktionerne. Faktionerne er jo i ceremonitalen refereret til som systemet. Men denne bog kunne jo være skrevet af en enkel faktion og deres system. Men en ting var Valerie sikker på, bogen havde helt klart noget med faktionerne at gøre. Det var også derfor at der havde været Skytsenglenes tegn tegnet på de to sider. Men hvorfor var de andre faktioners tegn der så ikke? Valeries hoved gjorde ondt af de mange spørgsmål og hun var også træt. Noah snorkede stadig, men Valerie var for træt til at tage notits af det og faldt hurtigt i søvn.\nDa Valerie vågnede om morgnen, sad Sandra og ruskede i hende. Valerie var ikke meget for at stå op den morgen. Det havde været en hård nat og Valerie var stadig træt.\n”Kom nu Valerie, du vil da ikke være for sent første træningsdag?” Valerie kom i tanke om hvad Skytsenglen fra i går havde sagt under rundvisningen, at man ikke klarede det på top 10, ville man ende som faktionsløs. Før Valerie havde nået at tænke tanken færdig, var hun oppe af sengen. Hun havde ikke tænkt så meget i gennem hvad hun ville vælge, bare for at ende som faktionsløs. Sandra trak af sted med Valerie og sammen nåede de lige at komme til tiden. På vej hen til træningssalen havde Valerie opdaget noget vidunderligt, hun havde fundet glasset over grotten, glasset der lod sollyset komme ind. Valerie havde allerede fået en god start på dagen.\n”I dag skal i lave styrketræning og kampfærdigheder.” Skytsenglen lod blikket hen over den trætte forsamling af aspiranter. ”Vi begynder med at dele jer op i hold.” Skytsenglen gjorde tegn til en anden Skytsengel og han kom ind.\n”Mit navn er Jackie, og den ene halvdel går med mig for at lære kampfærdigheder.” Jackie så ud over forsamlingen der var så tavse som man kunne være. Han pegede nogle stykker ud bl.a. Valerie og Noah samt nogle andre aspiranter. Da han gjorde tegn til dem om at følge med, gik de med hen til et rum lige ved siden af træningssalen. Her var flere af de røde cirkler. Valerie smilede, hun glædede sig til at lære mere omkring det at slås. Det var en af de ting hun aldrig havde troet at hun skulle, men nu kunne hun ligefrem sige at hun var glad for det. Hun var blevet en helt anden Valerie.\nJackie begyndte at forklare hvordan ens fodarbejde skal være, og Valerie lærte at fodarbejdet afhænger af hvem man kæmper mod. Man skulle også huske at man skulle gøre noget unødvendigt, såsom at rykke hele kroppen i stedet for bare at flytte hovedet eller vende siden til.\n”Find sammen to og to og øv de teknikker, jeg lige har fortalt jer om.” Valerie kæmpede mod Noah, hvilket var svært for han var en hel del større en hende, og kunne tåle de slag at hun gav ham, men hun kunne ikke tåle hans. Hun fandt ud af at hun skulle være hurtigere end ham og mere præcise med sine slag. Slå der hvor det gør ondt, såsom brystbenet eller kæben.\nEfter dagens træning, var Valerie øm over hele kroppen. Hun var sikker på at få blå mærker, og hendes hud havde også revet sig op flere steder. Valerie havde dog også fået sneget et par blå mærker ind til Noah og han gik og ømmede sig over hans kæbe, som hun fik slået en del gange. Valerie sad i sin seng og gned sine underarme. De gjorde ondt efter at have afværget slag, i stedet for at undvige. Valerie var alene, da de andre var gået op at spise og Valerie havde sagt at hun kom om lidt. Hun ville tjekke bogen. Hun havde brug for at læse og tage tankerne væk fra dagens oplevelser bare et øjeblik. Hun rakte ned mod madrassens hul, men kunne ikke få fat i bogen. Hun prøvede igen men der var ikke noget. Hu trak madrassen op og kiggede på hullet – der var ingenting! Valerie panikkede. Hvorfor var bogen her ikke?\n”Leder du efter den her?” Det var Noah, han stod i indgangen til værelset og viftede med den lille bog.\n”Giv mig den, den er min” Valerie vrængede af ham, hun ville bare have sin bog.\n”Valerie,” Noah rystede på hovedet ”du burde slet ikke have en bog. Du har valgt Skytsenglene og ikke Intelligentsia.” Noah gik helt hen til Valerie. Valerie vidste godt at han havde ret, men hun ville have den bog, den var vigtig.\n”Giv mig den Noah.” Valerie hvæsede det ud gennem tænderne.\n”Valerie, Valerie, Valerie” Noah sagde hendes navn mens han rystede på hovedet. Valerie lagde mærke til at han gik over til pejsen med den.\n”Det vover du på!” Valerie hvæsede mere end hun havde gjort før. Men det virkede ikke, og Noah smed bogen i ilden.\n”Hvorfor gjorde du det?!” Valerie var vred nu, den bog havde været hendes eneste mulighed for at finde ud af mere om divergent og Hexa.\n”Rolig nu Val” trøstede Noah inden han gik ud af døren og lod Valerie være alene tilbage med hendes tanker.\nHvordan skulle hun nu finde ud af mere omkring divergent og Hexa?


Vilde men godt for motorikken\nBegrebet ”Vilde lege” får måske mange forældre til automatisk at få fare-paraderne op. Vildt er i manges optik som oftest lig med farligt. Men det behøver det ikke at være. Og faktisk har børn rigtig meget brug for at lære sine egne kropslige grænser at kende. Og når det kommer til den motoriske udvikling, så lærer de bedst disse grænser at kende hvis legen nogle gange foregår i et andet set-up end der, hvor det udelukkende er de voksne som tager ansvaret for frygten, faren og sikkerheden. De skal mærke sig selv – og gerne gennem det lidt ukontrollerede.\nVi er udmærket klar over, at dette ikke er det letteste ”bare lige” at gøre, når man som forælder er voksen i et ofte meget kontrolleret samfund. MEN vi kan prøve at udfordre os selv – og derved give vores børn en dejlig mulighed for at udforske, lære og udvikle sig endnu mere.


Masser af spørgsmålstegn ved fatal ulykke | TV MIDTVEST\nMasser af spørgsmålstegn ved fatal ulykke\nPoltiet kæmper for at besvare de mange spørgsmål, der er dukket op i forbindelse med en bilulykke på Skjernvej, der i morges fik fatale konsekvenser.\n08. jul 2014, kl. 12:06 Bemærk: Artiklen er mere end 30 dage gammel\nEn er omkommet, mens en anden er i livsfare, efter at to biler i morges stødte frontalt sammen på Skjernvej ved Agerfeldt. Politiets efterforskning har indtil videre ført en masse nye spørgsmål med sig.\nIfølge vidner forlod en motorcyklist nemlig stedet på mærkelig vis kort efter at ulykken skete.\n- Motorcyklisten kørte tilbage til stedet, hvor han stod af motorcyklen. Her kiggede han ind i varevognen og sagde et eller andet til føreren. Derefter kørte han væk fra stedet, forklarer vagtchef ved Midt og Vestjyllands politi, Gert Høeg.\nUlykken skete, da en varevogn ved en overhaling overså en modkørende bilist, hvorfor bilerne stødte frontalt sammen. Det er politiets overbevisning, at motorcyklisten og føreren af varevognen fulgtes ad, da ulykken skete.\n- Vi tror, at de havde en eller anden form for kommunikation forud for uheldet - ansigtsgrimasser eller håndtegn, lyder det fra vagtchefen, der også kan oplyse, at både varevognen og motorcyklen er meldt stjålet.\nMens det står klart, at den modkørende bilist, der omkom ved ulykken, er en 36-årig mand fra lokalområdet, har politiet endnu ikke kunne bekræfte endeligt, hvem føreren af varevognen er.\n- Vi har skaffet nogle billeder af ham, og vi har mistanke om, at han kommer fra Esbjerg. Vi spørger rundt omkring, og det er vist nok ved at give bid, fortæller Gert Høeg og fortsætter:\n- Han er alvorligt tilskadekommen. Lægerne i Aarhus arbejder stadig på ham, og han er stadig i livsfare.\nPoltiet vil nu gerne i kontakt med den motorcyklist, der flygtede fra ulykkesstedet kort efter ulykken.\n- Først ville vi bare gerne snakke med ham, fordi han var vidne til ulykken. Nu vil vi også gerne tale med ham, fordi det har vist sig, at motorcyklen er stjålet, lyder det fra vagtchefen.\nMotorcyklen er af mærket Suzuki og har registreringsnummeret AA 75295. Der er endnu ikke noget klart signalement af føreren, men hvis du har nyt i sagen, kan du kontakte politiet på tlf. 114.\nTV MIDTVEST følger sagens videre udvikling.


#32 Vi fejrer fødselsdag – Sizewise\n22. juli 2020\tSizewise 19:40198 MB\t0 Comments\nVi kigger tilbage på teknik, der har drillet og gæster, der har gjort os klogere. Og så sætter vi ord på, hvordan vi hver især fået en masse ud af bare at være sammen og få sat ord på det, der nogle gange kan være svært. Vi har opdaget betydningen af et fællesskab, hvor vi kan dele stort og småt og møde andre, der kan genkende problemerne.\nI dette sidste afsnit, inden vi går på ”rigtig” sommerferie, taler vi om det svære ved nogle gange at gøre, som vi selv prædiker. At der stadig er dage, hvor det er svært at gå ud i verden, selvom vi siger, at alle har ret til at tage deres plads. Vi har heller ikke helt så nemt ved at få luftet overarmene, som man måske kunne tro. På trods af, at vi jo har besluttet, at det skal være slut med at gemme dem væk.\nFødselsdag Livskvalitet Sizewise.nu Sommervarme og bare arme Vi fejrer os selv


Det Bliver Ikke Væk af Jørgen Leth - Hæftet Bog - Gucca.dk\nDet Bliver Ikke Væk - Jørgen Leth - Bog\nDET BLIVER IKKE VÆK er en samling vilde og vrisne, desperate, humoristiske og veloplagte digte om at blive gammel og træt, om at få sorte huller i hukommelsen, om at undres og forarges, blive... Læs mere.\nSikkerhed er kolossal vigtig, når man handler på nettet, og vi vægter naturligvis sikkerheden højt. NETS har godkendt vores online betalingsløsning, og det fungerer som din garanti for sikkerheden bag din online betaling. Handel og betaling er derfor fuldstændig sikkert.\nNår vi siger 30 dages fuld returret, så er det naturligvis på alle vores produkter. Så fortryder du af en eller anden grund købet, og ikke måtte ønske at beholde varen, så send blot din vare tilbage til os, og du vil få dine penge refunderet. Du er naturligvis altid velkommen til at tage kontakt til os, hvis du måtte have spørgsmål, inden du sender et produkt retur.\nVi ved, at du venter på din vare, og vi har derfor skruet op for leveringshastigheden, så varen kommer sikkert og hurtigt frem til dig. Du har din vare i hænderne indenfor 1-2 hverdage, såfremt den er på lager. Lagerstatus fremgår altid synligt i shoppen under hver vare. I tvivl om leveringstid og/eller lagerstatus? Så tøv ikke med at tage kontakt til os.\nDer er adskillige betalingsmuligheder, når du handler hos Gucca, og du vælger selv, hvordan du vil foretage betaling. Du kan altid benytte netop den betalingsmulighed, der passer dig bedst. Du har altid garanti for en tryg og sikker handel, og det er uanset hvilke af vores betalingsmetoder du foretrækker at benytte. Alle vores betalingsmuligheder finder du her. Desuden skal du huske på, at såfremt du benytter betalingskort, trækker vi først pengene den dag vi sender varen til dig.\nOpstår der problemer når du besøger Gucca.dk, eller har du spørgsmål, er du selvfølgelig velkommen til at kontakte os. Imellem kl. 10-15 alle hverdage sidder vi klar på e-mail og ved telefonerne, og med godt humør og et smil tager vi imod din henvendelse.\nNår du har bestilt dine produkter, kan du altid spore forsendelsen, og vide hvornår den kommer frem. Når du har betalt og modtaget din kvittering, får du mulighed for at gå ind på din ordreside. Fra ordresiden kan du følge med i, hvor langt pakken er kommet i systemet. Når produktet forlader vores lager og er på vej til dig, modtager du en mail med leveringsinformation fra os.\nDet Bliver Ikke Væk, Bøger, Bog\nDin anmeldelse af Det Bliver Ikke Væk\nVores brugere har bedømt Det Bliver Ikke Væk Bog til 5 ud af 5 stjerner - baseret på 2 bedømmelser og 2 anmeldelser\nHøjtravende og helt nede på jorden på samme tid - Jørgen Leth ældes som god rødvin (-;\nEn dejlig og livsbekræftende bog om livets uundgåelige forfald.\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__skønlitteratur path__jørgenleth path__detbliverikkevæk\n139,95 krHvad Er Det Nu Det Hedder - Bog\n219,95 krEt Hus Er Mere End En Ting - Bog\n279,95 krKunsten At Gå På Gaden - Bog